APSTIPRINĀTS

PSIA „Ugāles nami”

Iepirkuma komisijas

2017. gada 13.jūlija sēdē.

**ATKLĀTA KONKURSA**

**„Energoefektivitātes paaugstināšana daudzdzīvokļu**

**dzīvojamā mājā Skolas iela-5., Ugāles pagastā”**

**UN 1/7/2017/EES5**

**Nolikums**

**Ugāle, 2017**

**1.VISPĀRĪGĀ INFORMĀCIJA**

**1.1.Iepirkuma identifikācijas numurs**

**UN 1/7/2017EES**

**1.2.Iepirkuma procedūras veids**

Saskaņā ar Publisko iepirkumu likuma (turpmāk –PIL) 8. panta pirmās daļas 1. punktu - atklāts konkurss.

**1.3.Pasūtītājs**

Pasūtītāja nosaukums: Pašvaldības SIA „Ugāles nami” reģ. Nr.41203017566 (turpmāk – Pasūtītājs).

Juridiskā adrese: Rūpnīcas 2-31.Ugāles pagasts, Ventspils novads, Latvija.

Pasūtītāja profila adrese: www.ventspilsnovads.lv

**1.4.Kontaktpersona**

Kontaktpersona: Ivs Igors Pēcis. PSIA “Ugāles nami”izpilddirektors

Kontaktpersona sniedz tikai organizatoriska rakstura informāciju par atklāta konkursa nolikumu.

Tālruņa numurs: 29701070.

E-pasta adrese: ugalenami@inbox.lv.

**1.5. Pretendenti**

1.5.1. Pretendents var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu atklātā konkursā **„Energoefektivitātes paaugstināšana daudzdzīvokļu dzīvojamā mājā Skolas iela-5., Ugāles pagastā” ,**  (turpmāk – Atklāts konkurss).

* + 1. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – Piegādātāju apvienība), piedāvājumā jānorāda persona, kura pārstāv piegādātāju apvienību Atklātā konkursā, kā arī katras personas atbildības apjoms. Ja nav norādīta persona, kura pārstāv piegādātāju apvienību Atklātā konkursā, tad visi piegādātāju apvienības biedri paraksta Atklāta konkursa pieteikumu.

1.5.3. Visiem pretendentiem piemēro vienādus noteikumus.

1.5.4.Pretendents iepirkuma līguma izpildē ir tiesīgs piesaistīt apakšuzņēmējus.

**1.6. Apakšuzņēmēji**

* + 1. Apakšuzņēmējs ir pretendenta vai tā apakšuzņēmēja piesaistīta vai nolīgta persona, kura veic būvdarbus vai sniedz pakalpojumus, kas nepieciešami ar Pasūtītāju noslēgta publiska būvdarbu vai pakalpojumu līguma izpildei neatkarīgi no tā, vai šī persona būvdarbus veic vai pakalpojumus sniedz pretendentam vai citam apakšuzņēmējam.
    2. Pretendents savā piedāvājumā norāda visus tos apakšuzņēmējus, kuru veicamo būvdarbu vai sniedzamo pakalpojumu vērtība ir 10 % (desmit procenti) no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu.

Pretendents nav tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu iepirkuma līguma izpildē, saskaņā ar PIL 62.panta pirmo daļu.

* + 1. Pretendents pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, iesniedz pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju, un to pārstāvēt tiesīgo personu. Sarakstā norāda arī piegādātāja apakšuzņēmēju apakšuzņēmējus. Izpildītājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojuma sniegšanā.
  1. **Informācijas apmaiņas kārtība**

Iepirkuma komisija un ieinteresētais piegādātājs ar informāciju apmainās rakstiski.

* 1. **Atklāta konkursa nolikuma saņemšana**
     1. Ieinteresētais piegādātājs Atklāta konkursa nolikumu un ar to saistīto dokumentāciju var saņemt lejuplādējot elektroniskajā formātā Pasūtītāja mājas lapā internetā:www.ventspilsnovads.lv.
     2. Lejuplādējot Atklāta konkursa nolikumu, ieinteresētais piegādātājs apņemas sekot līdzi turpmākajām izmaiņām Atklāta konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas minētajā interneta mājas lapā pie Atklāta konkursa nolikuma.
  2. **Papildu informācijas sniegšana**
     1. Ieinteresētais piegādātājs jautājumus par Atklāta konkursa nolikumu uzdod rakstiskā veidā, adresējot tos iepirkuma komisijai un nosūtot tos elektroniski uz elektroniskā pasta adresi ugalenami@inbox.lv
     2. Par jautājuma saņemšanas dienu tiek uzskatīts saņemšanas datums darba laikā no plkst.8:00 līdz 17:00 un piektdienās no plkst.8:00 līdz 16:00.
     3. Ja ieinteresētais piegādātājs ir laikus (atbilstoši PIL 36. panta otrajai daļai) pieprasījis papildu informāciju vai uzdevis jautājumu par Atklāta konkursa nolikumu, iepirkuma komisija atbildi sniedz 5 (piecu) darba dienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām.
     4. Iepirkuma komisija atbildi ieinteresētajam piegādātājam nosūta elektroniski uz elektroniskā pasta adresi, no kuras ir saņemts jautājums, un publicē Pasūtītāja interneta mājas lapā [www.ventspilsnovads.lv](http://www.ventspilsnovads.lv) sadaļā „Iepirkumi” pie paziņojuma par Atklātu konkursu.
     5. Ieinteresēto piegādātāju pienākums ir pastāvīgi sekot minētajā mājas lapā publicētajai informācijai par Atklātu konkursu.
     6. Iepirkuma komisija nav atbildīga par to, ja kāds ieinteresētais piegādātājs nav iepazinies ar informāciju par Atklātu konkursu, kurai ir nodrošināta brīva un tieša elektroniska pieeja interneta mājas lapā www.ventspilsnovads.lv
  3. **Prasības piedāvājuma noformējumam** 
     1. Uz piedāvājuma iesaiņojuma jānorāda:

|  |
| --- |
| Pašvaldības SIA „Ugāles nami”,  Rūpnīcas iela 2-31., Ugāles pagasts, Ventspils novads, LV – 3615, Latvija  /pretendenta nosaukums, juridiskā adrese, tālrunis/  Atklātam konkursam**„Energoefektivitātes paaugstināšana daudzdzīvokļu dzīvojamā mājā Skolas iela-5., Ugāles pagastā”**  identifikācijas Nr. **UN1/7/2017/EES5**  **Neatvērt līdz piedāvājumu atvēršanas sanāksmei.**  **2017.gada 18. augustam plkst. 10:00** |

* + 1. Atklātā konkursā jāiesniedz piedāvājuma dokumentu 1 (viens) oriģināls un piedāvājuma dokumentu 1 (viena) kopija. Uz piedāvājuma oriģināla titullapas jābūt norādei „ORIĢINĀLS”, bet uz piedāvājuma kopijas titullapas jābūt norādei „KOPIJA”. Papildus iesniedz finanšu piedāvājumu elektroniskā formā datu nesējā (*USB vai CD*).
    2. Pieteikuma oriģināls (1. pielikums) jāparaksta pretendenta pārstāvim (-jiem) ar pārstāvības tiesībām vai tā pilnvarotai (-ām) personai (-ām).
    3. Ja tiek konstatētas pretrunas starp piedāvājuma dokumentu oriģinālu un kopiju, vērtēti tiek piedāvājuma dokumentu oriģināli.
    4. Piedāvājuma dokumentiem:
       1. jābūt latviešu valodā vai, ja to oriģināli ir svešvalodā, attiecīgajam dokumentam jāpievieno Ministru kabineta 2000.gada 22.augusta noteikumu Nr.291 „Kārtībā, kādā apliecināmi dokumentu tulkojumi valsts valodā” noteiktajā kārtībā apliecināts tulkojums latviešu valodā;
       2. piedāvājuma dokumentu lapām jābūt numurētām;
       3. piedāvājuma dokumentiem jābūt cauršūtiem ar izturīgu diegu vai auklu. Diegiem jābūt stingri nostiprinātiem, uzlīmējot baltu papīra lapu. Šuvuma vietai jābūt apstiprinātai ar pretendenta pārstāvja ar pārstāvības tiesībām parakstu, jānorāda atšifrēts lappušu skaits. Piedāvājumam jābūt noformētam tā, lai novērstu iespēju nomainīt lapas, nesabojājot nostiprinājumu;
       4. piedāvājumam ir jābūt skaidri salasāmam, bez labojumiem un dzēsumiem;
       5. piedāvājuma sākumā jāievieto satura rādītājs. Ja piedāvājums iesniegts vairākos sējumos, satura rādītājs jāsastāda katram sējumam atsevišķi, pirmā sējuma satura rādītājā jānorāda sējumu skaits un lapu skaits katrā sējumā.
    5. Piedāvājuma dokumenti jāsakārto šādā secībā:
       1. pieteikums (1. pielikums), kurā ir ietverts pretendenta apliecinājums par piedalīšanos Iepirkumā, kas jāparaksta pretendenta pārstāvim (-jiem) ar pārstāvības tiesībām vai tā pilnvarotai(-ām) personai(-ām). Ja pieteikumu paraksta pilnvarotā(-ās) persona(-as), tad jāpievieno pretendenta amatpersonas ar pārstāvības tiesībām izdota pilnvara (oriģināls vai apliecināta kopija). Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām;
       2. atlases dokumenti, atbilstoši Iepirkuma noteikumu 3.2. punkta prasībām;
       3. finanšu piedāvājums atbilstoši Iepirkuma noteikumu 3.3. punkta prasībām.

**1.11.Piedāvājuma iesniegšana**

* + 1. Ieinteresētais piegādātājs piedāvājumu iesniedz līdz 2017.gada 18.augustam, plkst.10:00.

1.11.2.personīgi Rūpnīcas iela 2-31.Ugāles pagasts,Ventspils novads, Latvija;

* + 1. vai nosūtot **pa pastu ierakstītā sūtījumā** (adrese: Rūpnīcas iela 2-31.,Ugāles pagasts, ventspils novads, LV -3615, Latvija).
    2. Ja piedāvājums tiek nosūtīts pa pastu, ieinteresētais piegādātājs nodrošina, ka piedāvājums tiek saņemts līdz Atklāta konkursa nolikuma 1.11.1. minētajam termiņam.
    3. Iepirkuma komisija neatvērtu piedāvājumu nosūta pa pastu uz pretendenta norādīto adresi vai atdod pretendenta pārstāvim personīgi, ja piedāvājums iesniegts vai piegādāts pēc Atklāta konkursa nolikuma 1.11.1. punktā norādītā piedāvājuma iesniegšanas termiņa beigām.
    4. Piedāvājums jāiesniedz 1 (vienā) aizlīmētā un aizzīmogotā ar zīmogu un/vai parakstu iesaiņojumā, nodrošinot iesaiņojuma drošību, lai piedāvājuma dokumentiem nevar piekļūt, nesabojājot iesaiņojumu.
  1. **Piedāvājumu grozīšana un atsaukšana**
     1. Pretendentam ir tiesības papildināt vai atsaukt savu piedāvājumu līdz Atklāta konkursa nolikuma 1.11.1.  punktā noteiktajam piedāvājumu iesniegšanas termiņam un atbilstoši 1.11.2. un 3. punktam.
     2. Uz piedāvājuma papildinājuma vai atsaukuma iesaiņojuma norāda Atklāta konkursa nolikuma 1.10.1. apakšpunktā noteiktā informācija un papildus norāde: “PAPILDINĀJUMS” vai “ATSAUKUMS”.

**1.13.Piedāvājuma nodrošinājums**

Piedāvājuma nodrošinājums nav paredzēts.

**1.14. Piedāvājumu atvēršana**

* + 1. Piedāvājumu atvēršana notiek **2017. gada 18. augustā plkst. 10:00**, Rūpnīcas ielā 2-31.,Ugāles pagasts, Venstspils novads.
    2. Piedāvājumu atvēršanas sanāksme notiek saskaņā ar PIL.
    3. Piedāvājumu atvēršanas sanāksme ir atklāta, tajā var piedalīties jebkurš ieinteresētais piegādātājs.
    4. Iepirkuma komisija atver piedāvājumus to iesniegšanas secībā. Pēc katra piedāvājuma atvēršanas iepirkuma komisija nosauc pretendentu, piedāvājuma iesniegšanas datumu, laiku, piedāvāto cenu.
    5. Pēc visu piedāvājumu atvēršanas piedāvājumu atvēršanas sanāksme tiek slēgta.
    6. Piedāvājumu atvēršanas norisi, kā arī visas nosauktās ziņas iepirkuma komisijas sekretārs protokolē piedāvājumu atvēršanas sanāksmes protokolā. Sēdes protokola kopiju izsniedz 3 (trīs) darba dienu laikā no rakstveida pieprasījuma saņemšanas.
    7. Pretendentu atlasi, piedāvājumu atbilstības pārbaudi un piedāvājumu vērtēšanu iepirkuma komisija veic slēgtās sēdē.

1. **INFORMĀCIJA PAR IEPIRKUMA PRIEKŠMETU**

**2.1.Iepirkuma priekšmeta apraksts**

2.1.1. Iepirkuma priekšmets ir būvdarbu veikšana vienkāršotās atjaunošanas projekta ietvaros daudzdzīvokļu dzīvojamai mājai Skolas ielā 5, Ugālē (turpmāk – Būvdarbi) saskaņā ar Atklāta konkursa nolikuma Tehniskā-finanšu piedāvājumā (2.pielikums) iekļauto tehnisko specifikāciju.

* + 1. Iepirkuma nomenklatūra (CPV kods): 45000000-7
    2. Iepirkuma rezultātā tiks slēgts 1 (viens) iepirkuma līgums par visu iepirkuma apjomu.
    3. Noslēgtā iepirkuma līguma izpildes laikā ēkas ekspluatācija netiks apturēta.
    4. Iepirkums tiek veikts veic Ministru kabineta 2016.gada 15.marta noteikumos Nr.160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1.specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" noteikto energoefektivitātes paaugstināšanas pasākumuietvaros. Projekta mērķis:veikt daudzdzīvokļu dzīvojamās mājās \_\_\_\_\_*Skolas iela-5, Ugāles pagasts, Ventspils novads\_\_* atjaunošanu vai pārbūvi, kas ietver ēkas siltināšanas pasākumus saskaņā ar energoaudita pārskata priekšlikumiem, tādējādi uzlabojot ēkas energoefektivitāti un veicot energoresursu efektīvu izmantošanu. DME projekta numurs: DME0000098

**2.2.Apdrošināšana**

* + 1. Pretendents, kurš uzvarējis Atklāta konkursā savā vārdā un uz sava rēķina veic savu un piesaistītā būvdarbu vadītāja vispārējo civiltiesisko atbildības apdrošināšanu, atbilstoši Ministru kabineta 2014.gada 19.augusta noteikumi Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” 10.1. punktā noteiktajam, tas ir, 10 % no konkrētā objekta kopējām būvizmaksām, bet ne mazāk par 15 000,00 EUR (piecpadsmit tūkstoši *euro* un 00 centi) apmērā būvdarbu veicējam un piesaistītajam būvspeciālistam atsevišķi.
    2. Vispārējās civiltiesiskās apdrošināšanas līgumu slēdz ar noteikumu, saskaņā, ar kuru iestājoties apdrošināšanas gadījumam, apdrošināšanas atlīdzība tiek izmaksāta tieši Pasūtītājam vai zaudējumus cietušajai personai.
    3. Pretendents, ar kuru tiek slēgts iepirkuma līgums 5 (piecu) darba dienu laikā no iepirkuma līguma spēkā stāšanās dienas iesniedz Pasūtītājam apdrošinātāja izsniegtu vispārējo civiltiesiskās atbildības obligātās apdrošināšanas polises kopiju.
    4. Izpildītājs nodrošina vispārējās civiltiesiskās atbildības apdrošināšanu par darbības vai bezdarbības rezultātā trešo personu veselībai, dzīvībai un mantai nodarītajiem zaudējumiem visā iepirkuma līguma periodā darbības periodā.

**3.IESNIEDZAMIE DOKUMENTI**

**3.1. Pretendentu atlase**

* + 1. Pretendentu atlases nosacījumi ir obligāti visiem pretendentiem, kuri vēlas iegūt tiesības slēgt iepirkuma līgumu.
    2. Iesniedzot Atklāta konkursa nolikumā pieprasītos atlases dokumentus, pretendents apliecina, ka tā kvalifikācija ir pietiekama iepirkuma līguma izpildei.
    3. Pretendents ir tiesīgs iesniegt Eiropas vienoto iepirkuma procedūras dokumentu kā sākotnējo pierādījumu atbilstībai nolikumā noteiktajām pretendentu atlases prasībām. Eiropas vienotais iepirkuma procedūras dokuments ir pieejams aizpildīšanai Iepirkuma uzraudzības biroja tīmekļa vietnē: <http://www.iub.gov.lv/node/587>. Piegādātāju apvienība vai personālsabiedrība iesniedz atsevišķu Eiropas vienotā iepirkuma procedūras dokumentu par katru tās dalībnieku.
    4. Pasūtītājs ir tiesīgs izslēgt pretendentu no turpmākās dalības Atklātā konkursā, kā arī neizskatīt pretendenta piedāvājumu, ja pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienībā vai personālsabiedrībā), tā dalībnieks vai biedrs (ja pretendents ir piegādātāju apvienība vai personālsabiedrība) nav pildījis ar Pasūtītāju noslēgtu iepirkuma līgumu, tādēļ Pasūtītājs ir izmantojis iepirkuma līgumā paredzētās tiesības vienpusēji atkāpties no iepirkuma līguma.
    5. Pasūtītājs Atklāta konkursa nolikuma 3.1.4. punkta noteikumus nepiemēro, ja no dienas, kad Pasūtītājs vienpusēji atkāpies no Atklāta konkursa nolikuma 3.1.4 punktā minētā iepirkuma līguma, līdz piedāvājuma iesniegšanas dienai ir pagājuši 12 (divpadsmit) mēneši.
    6. Pretendents var balstīties uz citu personu iespējām, ja tas nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu izpildītāja rīcībā.
  1. **Pretendentu atlases prasības un dokumenti**

| **Atlases prasības** | **Atlases dokumenti** |
| --- | --- |
| * + 1. Pretendenta apliecinājums par piedalīšanos Iepirkumā, kas jāparaksta pretendenta pārstāvim ar pārstāvības tiesībām vai tā pilnvarotai personai. | 3.2.1.1.Pretendenta pieteikums dalībai Iepirkumā (1.pielikums) |
| 3.2.1.2.Pretendenta pārstāvja ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu, ja tā atšķiras no Uzņēmumu reģistrā norādītās. |
| 3.2.1.3. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām. |
| 3.2.2. Pretendents ir reģistrēts Latvijas Republikas Būvkomersantu reģistrā (Ja pretendents, kuram ir piešķirtas līguma slēgšanas tiesības, ir komersants, kurš nav reģistrēts Latvijas Republikas Būvniecības informācijas sistēmas attiecīgajā reģistrā, tad pretendentam ir pienākums pirms līguma slēgšanas nodrošināt attiecīgu ierakstu izdarīšanu Latvijas Republikas Būvniecības informācijas sistēmas attiecīgajā reģistrā, ja reģistrācija ir vajadzīga atbilstoši normatīvo aktu regulējumam, lai iegūtu tiesības veikt līgumā paredzētos darbus. Pasūtītājs dod pretendentam samērīgu laiku nepieciešamo reģistrācijas darbību veikšanai un līgumu slēdz tikai pēc attiecīgo ierakstu izdarīšanas attiecīgajā valsts reģistrā). | 3.2.2.1. Pretendents aizpilda pieteikumu dalībai Iepirkumā (1.pielikums);  3.2.2.2. Pretendentu, kas reģistrēti Latvijas Republikas Būvkomersantu reģistrā, reģistrācijas faktu iepirkuma komisija pārbauda Būvniecības informācijas sistēmā.  3.2.2.3. Ja Pretendents ir komersants, kurš nav reģistrēts Latvijas Republikas Būvniecības informācijas sistēmas attiecīgajā reģistrā, tad Pretendents iesniedz apliecinājumu, ka līguma slēgšanas tiesību piešķiršanas gadījumā reģistrēsies Latvijas Republikas Būvniecības informācijas sistēmas attiecīgajā reģistrā. |
| 3.2.3. Pretendenta kopējais neto finanšu apgrozījums iepriekšējos 3 (trīs) gados (t.i. 2014., 2015. un 2016. gadā) (piegādātāju apvienībai tās dalībnieku kopējais finanšu apgrozījums) ir vismaz 200 000.00 EUR (divi simti tūkstoši *euro* un 00 centi).  Ja Pretendents ir dibināts vēlāk, finanšu apgrozījumam jābūt vismaz 200 000.00 EUR (pieci simti tūkstoši *euro* un 00 centi) attiecīgi īsākā laikā (t.i. no dibināšanas brīža).  Ja Pretendents balstās uz apakšuzņēmēju vai personālsabiedrības biedra vai piegādātāju apvienības dalībnieku spējām, lai izpildītu šajā punktā noteikto prasību, apakšuzņēmēja vai personālsabiedrības biedra vai piegādātāju apvienības dalībnieku finanšu apgrozījums tiek summēts. | 3.2.3.1. Pretendenta personas ar pārstāvības tiesībām un galvenā grāmatveža parakstīts apliecinājums par pretendenta kopējo finanšu apgrozījumu pēdējo 3 (trīs) gadu laikā.  3.2.3.2. Ja piedāvājumu iesniedz personālsabiedrība vai piegādātāju apvienība, apliecinājumu iesniedz par personālsabiedrības vai piegādātāju apvienības dalībnieku, kurš tiek piesaistīts, lai izpildītu 3.2.3. punktā noteikto prasību.  3.2.3.3. Ja pretendents balstās uz personas iespējām, lai apliecinātu, ka tā kvalifikācija atbilst 3.2.3. punktā noteiktajai prasībai, pretendents iesniedz apliecinājumu par personu. |
| 3.2.4.Pretendentam iepriekšējo 5 (piecu) gadu laikā līdz piedāvājuma iesniegšanas brīdim ir pieredze vismaz 3 (trīs) līdzīgu pēc būvdarbu apjoma, veida un ēkas grupas būvdarbu līgumu izpildē, kuri ir nodoti ekspluatācijā līgumā noteiktajā kartībā, termiņā un kvalitātē.  Par līdzīga rakstura būvdarbiem pēc veida tiks uzskatīti būvdarbi, kuru ietvaros veikti šādi darbi: fasādes siltināšanas ar ārējo daudzslāņu siltumizolācijas sistēmu, apmales uzbūve, bēniņu pārseguma siltināšana, jumta seguma nomaiņa, ventilācijas sistēmas uzlabošana, zibensaizsardzības sistēmas izbūve, kāpņu telpu remonts, logu nomaiņa vai logu uzstādīšana. Katram uzskaitītajam darbu veidam nav obligāti jābūt veiktam katra būvdarbu līguma ietvaros. Par līdzīga rakstura būvdarbiem pēc ēkas grupas tiks uzskatīti būvdarbu, kas veikti II vai III grupas ēkās, atbilstoši Ministru kabineta 2014.gada 19.augusta noteikumu Nr. 500 “Vispārīgie būvnoteikumi” 1.Pielikums “Būvju iedalījums grupās atbilstoši būvniecības procesiem”. | 3.2.4.1. Pretendents, lai apliecinātu savu atbilstību 3.2.4. punkta prasībām, aizpilda nolikuma apliecinājumu (3.pielikums) un pievieno par apliecinājumā norādītajiem darbiem vismaz 3 (trīs) pozitīvas atsauksmes.  Ja piedāvājumu iesniedz personālsabiedrība vai personu (piegādātāju) grupa, apliecinājumu iesniedz par personālsabiedrības vai grupas dalībnieku, kurš tiek piesaistīts, lai izpildītu 3.2.4. punktā noteiktās prasības.  Ja pretendents balstās uz personas iespējām, lai apliecinātu, ka tā kvalifikācija atbilst Iepirkuma noteikumu 3.2.4. punktā noteiktajai prasībai, pretendents iesniedz apliecinājumu par minēto personu (3.pielikums). |
| 3.2.5. Pretendents līguma izpildei piesaistīs sertificētu būvdarbu vadītāju, kuram ne vairāk kā 5 (piecos) iepriekšējos gados ir pieredze vismaz 3 (trīs) līdzīga pēc būvdarbu apjoma veida un ēkas grupas būvdarbu līgumu izpildē, kur objekti ir nodoti ekspluatācijā.  Par līdzīga rakstura būvdarbiem pēc veida tiks uzskatīti būvdarbi, kuru ietvaros veikti šādi darbi: fasādes siltināšanas ar ārējo daudzslāņu siltumizolācijas sistēmu, apmales uzbūve, bēniņu pārseguma siltināšana, jumta seguma nomaiņa, ventilācijas sistēmas uzlabošana, zibensaizsardzības sistēmas izbūve, kāpņu telpu remonts, logu nomaiņa vai logu uzstādīšana. Katram uzskaitītajam darbu veidam nav obligāti jābūt veiktam katra būvdarbu līguma ietvaros. Par līdzīga rakstura būvdarbiem pēc ēkas grupas tiks uzskatīti būvdarbu, kas veikti II vai III grupas ēkās, atbilstoši Ministru kabineta 2014.gada 19.augusta noteikumu Nr.500 “Vispārīgie būvnoteikumi” 1.Pielikums “Būvju iedalījums grupās atbilstoši būvniecības procesiem”. | 3.2.5.1. Pretendenta piesaistītais būvdarbu vadītājs, lai apliecinātu 3.2.5. punktā noteikto pieredzes apjomu, aizpilda apliecinājumu (4.pielikums)  Ja piedāvājuma iesniegšanas brīdī pretendenta personāla sastāvā nav minētā speciālista, Pretendentam jāiesniedz apliecinājums, kuru paraksta attiecīgais speciālists, kurš iepirkuma līguma slēgšanas gadījumā, piekrīt piedalīties pakalpojuma sniegšanā, uz aizpilda apliecinājumu par pieredzi (4.pielikums). |
| 3.2.6. Pretendenta pašu spēkiem (bez apakšuzņēmējiem) sniegto būvniecības pakalpojumu apjoms (EUR) ir ne mazāks kā puse no kopējā sniegto būvniecības pakalpojuma apjoma (EUR) pēdējā noslēgtā gada laikā. | 3.2.6.1. Pretendents iesniedz apliecinājumu, ka tā sniegto būvniecības pakalpojumu apjoms (EUR) ir ne mazāks kā puse no kopējā sniegto būvniecības pakalpojumu apjoma (EUR) pēdējā noslēgtā gada laikā. |
| 3.2.8. Pretendents līguma izpildei piesaistīs darba aizsardzības speciālistu. | 3.2.8.1. Pretendents iesniedz apliecinājumu, ka līguma izpildei piesaistīs darba aizsardzības speciālistu, papildus pievienojot piesaistītā darba aizsardzības speciālista kvalifikāciju apliecinošus dokumentu kopijas. |
| 3.2.9. Pretendents būvniecības līguma slēgšanas tiesību piešķiršanas gadījumā veiks savas un būvniecības speciālistu civiltiesiskās atbildības apdrošināšanu konkrētajā objektā 10% apmērā no līguma summas, bet ne mazāk par 15 000,00 EUR (piecpadsmit tūkstoši eiro, 00 centi), atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un 5 (piecu) darba dienu laikā pēc būvniecības līguma spēkā stāšanās iesniegs Pasūtītājam minētās apdrošināšanas polises un dokumentu, kas apliecina apdrošināšanas prēmijas apmaksu kopijas, uzrādot minēto dokumentu oriģinālus. Apdrošināšanas polisē kā trešajai personai ir jābūt minētai arī – PSIA „Ugāles nami”.  Pretendentam apdrošināšanas līguma un apdrošināšanas polises projekts ir jāsaskaņo ar Pasūtītāju | 3.2.9.1. Pretendenta rakstisks apliecinājums, ka līguma slēgšanas tiesību piešķiršanas gadījumā, tas veiks savas un būvspeciālistu civiltiesiskās atbildības apdrošināšanu uz visu līguma darbības laiku (t.sk. arī garantijas laiku), saskaņā ar Nolikuma 3.2.9. punkta prasībām. |
|  |  |

*\*Pēdējie 5 (pieci) gadi tiek aprēķināti, secīgi skaitot no piedāvājumu iesniegšanas brīža. Piemērs: piedāvājums iesniegts 2017.gada 1.aprīlī- par atbilstošu pieredzi, kas ir iegūta pēdējo 5 (piecu) gadu laikā, tiks uzskatīta pieredze, kas iegūta laika posmā no 2012.gada 1.aprīļa līdz piedāvājuma iesniegšanas brīdim.*

**4. Finanšu piedāvājums**

* 1. Finanšu piedāvājumu sagatavo atbilstoši tehniskajai specifikācijai – aprakstam(2.pielikums) un un būvdarbu apjomiem, kas dots atsevišķā mapē, Finanšu piedāvājumā norādītajās cenās jābūt iekļautām visām izmaksām, kas saistītas ar Būvdarbu veikšanu, tajā skaitā izmantoto mehānismu, instrumentu, darbaspēka, transporta izdevumi, darba algas, peļņa, visi nodokļi, izņemot pievienotās vērtības nodokli, un nodevas un citi izdevumi, kas nepieciešami kvalitatīvai un savlaicīgai Būvdarbu veikšanai. Papildu izmaksas par Būvdarbu veikšanu līguma izpildes laikā netiks pieļautas.
  2. Finanšu piedāvājumu pretendents iesniedz drukātā formātā un papildus elektroniski CD Ms Excel formātā. Piedāvājumā norādītajām cenām ir jābūt norādītām *euro* (EUR) ar precizitāti divi cipari aiz komata.

**5.PIEDĀVĀJUMA IZVĒLES KRITĒRIJS UN PIEDĀVĀJUMU VĒRTĒŠANA**

**5.1.Piedāvājuma izvēles kritērijs**

5.1.1. Iepirkuma noteikumiem atbilstošs saimnieciski izdevīgākais piedāvājums

5.1.2. Piedāvājumu vērtēšanas pamatnoteikumi:

|  |  |  |  |
| --- | --- | --- | --- |
| Nr. p.k. | Kritēriji | Kritērijam piešķiramais maksimālais punktu skaits | Kritērija vērtības noteikšanas metodika |
| 1. | Finanšu piedāvājums | 60 | Viszemākā cena/Piedāvātā cena x 60 |
| 2. | Darbu izpildes termiņš | 10 | Visīsākais termiņš/Piedāvātais termiņš x 10 |
| 3. | Darbu kvalitātes garantija | 10 | Piedāvātā papildu garantija/ Lielākā papildu garantija (līdz 36 mēneši) x 10 |
| 4. | Reaģēšanas laiks uz garantijas pieteikumu | 10 | Visīsākais termiņš/Piedāvātais termiņš x 10 |
| 5. | Vides pārvaldības pasākumi | 10 | Izpildītājs nodrošina vides pārvaldības pasākumu veikšanu |

**5.2.Piedāvājuma vērtēšanas pamatnoteikumi**

* + 1. Iepirkuma komisija atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību Atklāta konkursa nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
    2. Iepirkuma komisija piedāvājumu vērtēšanu veic slēgtās sēdēs šādos posmos:
       1. piedāvājuma noformējuma pārbaude;
       2. pretendentu atlase;
       3. finanšu piedāvājumu atbilstības pārbaude.
    3. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

**5.3.Piedāvājuma noformējuma pārbaude**

* + 1. Iepirkuma komisija novērtē piedāvājuma atbilstību Atklāta konkursa nolikuma 1.10. punktā noteiktajām prasībām.
    2. Iepirkuma komisija var izslēgt pretendentu no turpmākās dalības Atklātā konkursā un tā piedāvājumu tālāk nevērtēt, ja piedāvājums nav noformēts atbilstoši Atklāta konkursa nolikuma 1.10. punkta prasībām.
  1. **Pretendentu atlase**
     1. Iepirkuma komisija novērtē piedāvājumu noformējuma pārbaudi izturējušā pretendenta atbilstību Atklāta konkursa nolikuma 3.2. punktā noteiktajām pretendentu atlases prasībām.
     2. Ja iepirkuma komisija konstatē, ka pretendents neatbilst kādai no Atklāta konkursa nolikuma 3.2. punktā noteiktajām pretendentu atlases prasībām, iepirkuma komisija izslēdz pretendentu no turpmākās dalības Atklātā konkursā un tā piedāvājumu tālāk nevērtē.

**5.5.Finanšu piedāvājuma pārbaude**

* + 1. Iepirkuma komisija pārbauda, vai pretendents ir iesniedzis piedāvājumu atbilstoši Tehniskā-finanšu piedāvājuma (2. pielikums) prasībām un Atklāta konkursa 3.3. punkta prasībām.
    2. Iepirkuma komisija pārbauda vai piedāvājumā nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot piedāvājumu, iepirkuma komisija ņem vērā labojumus.
    3. Iepirkumu komisija, lai izvērtētu, vai pretendenta piedāvājums Atklātā konkursā nav nepamatoti lēts, rīkojas saskaņā ar PIL 53.pantā noteikto.
    4. Ja finanšu piedāvājums neatbilst Atklāta konkursa nolikuma 3.3.punktā izvirzītajām prasībām, iepirkuma komisija attiecīgo pretendentu izslēdz no turpmākās dalības Iepirkuma dotajā daļā un tā piedāvājumu tālāk nevērtē.
    5. Iepirkuma komisija izvēlas saimnieciski izdevīgāko piedāvājumu, kas atbilst Atklāta konkursa nolikuma prasībām.

1. **LĒMUMA PAR ATKLĀTA KONKURSA REZULTĀTU PIEŅEMŠANA UN PAZIŅOŠANA UN IEPIRKUMA LĪGUMA SLĒGŠANA**

**6.1. Informācijas pārbaude pirms lēmuma par iepirkuma līguma slēgšanas tiesību piešķiršanu pieņemšanas**

* + 1. Pasūtītājs attiecībā uz katru pretendentu, kuram atbilstoši Konkursa nolikumā noteiktajām prasībām un piedāvājuma izvēles kritērijam būtu piešķiramas iepirkuma līguma slēgšanas tiesības, veic pārbaudi par PIL 42. Panta pirmajā daļā noteikto pretendentu izslēgšanas gadījumu esamību.
    2. Pretendentu izslēgšanas gadījumi tiks pārbaudīti PIL 42.pantā noteiktajā kārtībā.
    3. Ja Pretendents, kuram iepirkuma procedūrā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendēta atbilstību pretendentu atlases prasībām.
    4. Ja Pretendents vai personālsabiedrības biedrs, ja Pretendents ir personālsabiedrība, atbilst PIL 42. Panta pirmās daļas 1., 3., 4., 5., 6. un 7.punktā vai otrās daļas 1. vai 2.punktā minētajam izslēgšanas gadījumam, pretendents to norāda pieteikumā (1.pielikums) un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērst tādu pašu un līdzīgu gadījumu atkārtošanos nākotnē.
    5. Ja Pasūtītājs veiktos pasākumus uzskata par pietiekamu uzticamības atjaunošanai un līdzīgu gadījumu novēršanai nākotnē, tas pieņem lēmumu neizslēgt attiecīgo Pretendentu no dalības Atklātā konkursā. Ja veiktie pasākumi ir nepietiekami, Pasūtītājs pieņem lēmumu izslēgt Pretendentu no tālākās dalības Atklātā konkursā.
  1. **Lēmuma par Atklāta konkursa rezultātu pieņemšana un paziņošana**
     1. Iepirkuma līguma tiks piešķirtas pretendentam, kurš būs iesniedzis Atklāta konkursa nolikuma prasībām atbilstošu saimnieciski izdevīgāko piedāvājumu
     2. Atklātā konkursa rezultātā par iepirkuma priekšmetu tiks slēgts iepirkuma līgums.
     3. Ja Atklāta konkursā tiek iesniegti un vai vērtēšanas rezultātā tiek nolemts, ka Atklāta konkursa nolikuma prasībām nav pretendenti, tad Pasūtītājs var nolemt izbeigt iepirkumu bez rezultāta.
     4. Visi pretendenti tiek rakstveidā informēti par Atklāta konkursa rezultātu 3 (trīs) darba dienu laikā no lēmuma pieņemšanas dienas.
     5. Ja Atklātā konkursā nav iesniegti piedāvājumi, iepirkuma komisija pieņem lēmumu izbeigt Atklāto konkursu un 3 (trīs) darbdienu laikā pēc tam, kad pieņemts šajā apakšpunktā minētais lēmums, iesniedz publicēšanai Iepirkumu uzraudzības birojam paziņojumu par Atklāta konkursa rezultātu.
     6. Iepirkuma komisija var jebkurā brīdī pārtraukt Atklāto konkursu, ja tam ir objektīvs pamatojums. Iepirkuma komisija 3 (trīs) darbdienu laikā vienlaikus (vienā dienā) informē pretendentus par iemesliem, kuru dēļ Atklāts konkurss tiek pārtraukts. Iepirkuma komisija iespējami īsā laikā, bet ne vēlāk kā 3 (trīs) darbdienu laikā pēc pretendentu informēšanas iesniedz publicēšanai Iepirkumu uzraudzības birojam paziņojumu par grozījumiem, iepirkuma procedūras izbeigšanu vai pārtraukšanu norādot apstākļus, kas bija par pamatu Atklāta konkursa pārtraukšanai.
  2. **Iepirkuma līguma slēgšana**
     1. Pasūtītājs slēdz ar Atklāta konkursa uzvarētāju iepirkuma līgumu saskaņā ar PIL 60. panta sesto daļu - ne ātrāk kā nākamajā darba dienā pēc nogaidīšanas termiņa beigām. Iepirkuma līgums tiek sagatavots, pamatojoties uz Pasūtītāja lēmumu par iepirkuma līguma slēgšanu un Atklāta konkursa uzvarētāja iesniegto piedāvājumu.
     2. Atklāta konkursa uzvarētājam iepirkuma līgums jāparaksta 5 (piecu) darbdienu laikā no iepirkuma komisijas nosūtītā uzaicinājuma (arī e-pasta veidā) parakstīt iepirkuma līgumu nosūtīšanas dienas. Ja norādītajā termiņā Atklāta konkursa uzvarētājs neparaksta iepirkuma līgumu, tas tiek uzskatīts par atteikumu slēgt iepirkuma līgumu.

1. **IEPIRKUMA KOMISIJA**

Iepirkuma komisija darbojas saskaņā ar Publisko iepirkuma likumu, Atklāta konkursa nolikumu un Pasūtītāja rīkojumu par iepirkuma komisijas izveidošanu.

* 1. **Iepirkuma komisijas tiesības**
     1. Pieprasīt precizēt piedāvājumā iesniegto informāciju un sniegt detalizētus paskaidrojumus.
     2. Pārbaudīt visu pretendenta sniegto ziņu patiesumu.
     3. Pieaicināt iepirkuma komisijas darbā ekspertus ar padomdevēja tiesībām.
     4. Pieprasīt no pretendenta informāciju par piedāvājuma cenas veidošanās mehānismu.
     5. Noraidīt nepamatoti lētu piedāvājumu.
     6. Veikt citas darbības saskaņā ar Publisko iepirkumu likumu, citiem normatīvajiem aktiem un Atklāta konkursa nolikumu.
  2. **Iepirkuma komisijas pienākumi**
     1. Nodrošināt Atklāta konkursa norisi un dokumentēšanu.
     2. Nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem.
     3. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Atklāta konkursa nolikumu.
     4. Vērtēt pretendentus un to iesniegtos piedāvājumus saskaņā ar Publisko iepirkumu likumu un Atklāta konkursa nolikumu, izvēlēties piedāvājumu vai pieņemt lēmumu par Atklāta konkursa izbeigšanu, neizvēloties nevienu piedāvājumu.
     5. Veikt citas darbības saskaņā ar Publisko iepirkumu likumu, citiem normatīvajiem aktiem un Atklāta konkursa nolikumu.

1. **PRETENDENTA TIESĪBAS UN PIENĀKUMI**
   1. **Pretendenta tiesības**
      1. Laikus pieprasīt iepirkuma komisijai papildu informāciju par Atklāta konkursa nolikumu, iesniedzot rakstisku pieprasījumu.
      2. Rakstiski pieprasīt Atklāta konkursa nolikuma izsniegšanu elektroniskā formā izmantojot elektronisko pastu.
      3. Veidot piegādātāju apvienības un iesniegt vienu kopēju piedāvājumu Atklātā konkursā.
      4. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
      5. Iesniedzot piedāvājumu, pieprasīt apliecinājumu par piedāvājuma saņemšanu.
      6. Veikt citas darbības saskaņā ar Publisko iepirkumu likumu, citiem normatīvajiem aktiem un Atklāta konkursa nolikumu.
   2. **Pretendenta pienākumi**
      1. Lejupielādējot vai saņemot Atklāta konkursa nolikumu ieinteresētais piegādātājs apņemas sekot līdzi turpmākajām izmaiņām Atklāta konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Pasūtītāja interneta mājas lapā www.ventspilsnovads.lv
      2. Sniegt patiesu informāciju.
      3. Ja piedāvājums tiek sūtīts pasta sūtījumā, pretendents ir atbildīgs par savlaicīgu piedāvājuma izsūtīšanu, lai nodrošinātu piedāvājuma saņemšanu ne vēlāk kā Atklāta konkursa nolikumā noteiktajā piedāvājumu atvēršanas termiņā.
      4. Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.
      5. Pēc iepirkuma komisijas pieprasījuma, iepirkuma komisijas norādītajā termiņā, rakstveidā sniegt informāciju par pretendenta piedāvājuma finanšu piedāvājumā norādītās cenas veidošanās mehānismu.
      6. Katrs pretendents līdz ar piedāvājuma iesniegšanu apņemas ievērot visus Atklāta konkursa nolikumā minētos noteikumus kā pamatu Atklāta konkursa izpildei.
      7. Veikt citas darbības saskaņā ar Publisko iepirkumu likumu, citiem normatīvajiem aktiem un Atklāta konkursa nolikumu.

**PIELIKUMU SARAKSTS**

1. pielikums – Pieteikums (veidlapa);

2. pielikums – Tehniskā specifikācija,

3. pielikums – Apliecinājums par pieredzi (veidlapa);

4. pielikums – Būvdarbu vadītāja profesionālās pieredzes apraksts (veidlapa);

5.pielikums – Iepirkuma līguma projekts (paraugs);

6. pielikums – Līguma izpildes garantija (veidlapa).

7. pielikums – Objekta tehniskā dokumentācija, t.sk. tehniskās apsekošanas atzinumi, fasādes vienkāršotās renovācijas apliecinājuma kartes ar pielikumiem (krāsu pase, galvenie konstruktīvie mezgli, būvdarbu organizācijas shēma u.c.).

Iepirkuma komisijas priekšsēdētājs J.Bērziņš

1.pielikums

Atklāta konkursa **„Energoefektivitātes paaugstināšana daudzdzīvokļu**

**dzīvojamā mājā Skolas iela-5., Ugāles pagastā”**

**UN 1/7/2017/EES5 N**olikumam

**PIETEIKUMS**

Kam: Pašvaldības SIA “Ugāles nami”

No: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(pretendenta nosaukums un adrese)*

Godātā iepirkuma komisija,

Mēs piekrītam atklāta konkursa **„Energoefektivitātes paaugstināšana daudzdzīvokļu**

**dzīvojamā mājā Skolas iela-5., Ugāles pagastā”** (turpmāk – Atklāta konkursa) nolikuma noteikumiem, tajā skaitā iepirkuma līgumam un veikt būvdarbus vienkāršotās atjaunošanas projekta ietvaros daudzdzīvokļu dzīvojamai mājai Skolas ielā 5. Ugālē, Ventspils novadā, (turpmāk – Būvdarbi) atbilstoši Atklāta konkursa nolikuma un tā pielikumu prasībām.

1. Ja pretendents ir piegādātāju apvienība:

personas, kuras veido piegādātāju apvienību (nosaukums, reģ. Nr. juridiskā adrese): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

katras personas atbildības līmenis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Ja pretendents piesaista apakšuzņēmēju:
2. apakšuzņēmējs (nosaukums, reģ. Nr. juridiskā adrese): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
3. apakšuzņēmēja atbildības līmenis %\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. Ja uz pretendentu vai personālsabiedrības biedru attiecas kāds no PIL 42 panta pirmās daļas 1., 2., 3., 4., 6. vai 7.punktā noteiktajiem izslēgšanas nosacījumiem, pretendents norāda konkrētu pārkāpumu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
5. Mēs apliecinām, ka
   1. mēs piekrītam Atklāta konkursa noteikumiem un piedāvājam veikt būvdarbus vienkāršotās atjaunošanas projekta ietvaros daudzdzīvokļu dzīvojamās mājas Skolas ielā 5, Ugālē energoefektivitātes uzlabošanas pasākumu nodrošināšanai atbilstoši konkursa noteikumu prasībām.
   2. **veiktajiem būvdarbiem mēs piedāvājam garantijas termiņu \_\_\_\_ ( ) mēneši** *(minimālais garantijas termiņš 36 mēneši, maksimālai garantijas termiņš 60 mēneši****)*,mūsu piedāvātais reaģēšanas laiks uz garantijas pieteikumu: \_\_\_\_\_\_\_(\_\_\_\_\_\_\_\_\_\_\_), piedāvātais būvniecības termiņš: \_\_\_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_\_\_\_) no iepirkuma līguma spēkā stāšanās dienas.**
   3. mēs apliecinām, ka nav tādu apstākļu, kas liegtu piedalīties Atklātajā konkursā, pildīt Atklāta konkursa noteikumu tehniskajā specifikācijā norādītās prasības.
   4. mēs apliecinām, ka neesam nekādā veidā ieinteresēti nevienā citā piedāvājumā, kas iesniegts Atklātā konkursā un sniedzam patiesu informāciju savas kvalifikācijas novērtēšanai.
   5. ja tiksim atzīti par uzvarētāju Atklātā konkursā, pēc iepirkuma līguma noslēgšanas savā vārdā un uz sava rēķina veiksim savu un piesaistītā būvspeciālista civiltiesiskās atbildības apdrošināšanu, atbilstoši Ministru kabineta 2014.gada 19.augusta noteikumi Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” 10.1. punktā noteiktajam, tas ir, 10 % no konkrētā objekta kopējām būvizmaksām, bet ne mazāk par 15 000,00 EUR (piecpadsmit tūkstoši euro un 00 centi) apmērā būvdarbu veicējam un piesaistītajam būvspeciālistam atsevišķi gadā.
6. Ja pretendents ir piegādātāju apvienība:

Personas, kuras veido piegādātāju apvienību (nosaukums, Reģ.nr. juridiskā adrese):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Katras personas atbildības līmenis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Mēs apliecinām, ka spējam nodrošināt, kvalitatīvus tehniskajā specifikācijā un finanšu piedāvājumā, norādītos Būvdarbu izpildi.
2. Mēs apliecinām, ka esam iepazinušies ar Atklāta konkursa Nolikuma 3.pielikumā pievienoto tehnisko dokumentāciju un tehniskās apsekošanas atzinumiem.

Informācija par pretendentu vai personu, kura pārstāv piegādātāju Atklātā konkursā:

Pretendenta nosaukums:

Reģistrēts Komercreģistrā:

ar Nr.

Juridiskā adrese:

Korespondences adrese:

Kontaktpersona:

(vārds, uzvārds, amats)

Telefons:

Fakss:

E-pasta adrese:

Nodokļu maksātāja reģistrācijas Nr.:

Banka:

Kods:

Konts:

Ar šo uzņemos pilnu atbildību par Atklātā konkursā iesniegto dokumentu komplektāciju, tajos ietverto informāciju, noformējumu, atbilstību Atklāta konkursa nolikuma prasībām.

Sniegtā informācija un dati ir patiesi.

Piedāvājuma dokumentu pakete sastāv no \_\_\_\_\_\_\_\_\_ (\_\_\_\_\_\_\_\_\_\_\_\_\_) lapām.

Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_

Personas ar pārstāvības tiesībām paraksts: \_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_

*Ja pretendents ir piegādātāju apvienība, un sadarbības līgumā nav norādīta piegādātāju apvienību pārstāvošā persona, pieteikums jāparaksta visām piegādātāju apvienības personām ar parakta tiesībām.*

**2.pielikums**

Atklāta konkursa **„Energoefektivitātes paaugstināšana daudzdzīvokļu**

**dzīvojamā mājā Skolas iela-5., Ugāles pagastā”**

**UN 1/7/2017/EES5 N**olikumam

**SKAIDROJOŠAIS APRAKSTS - specifikācija**

Daudzdzīvokļu dzīvojamās mājas (zemes kadastra apzīmējums 98700120158, būves kadastra apzīmējums 98700120158001), Skolas ielā 5, Ugālē, fasāžu vienkāršotās atjaunošanas ieceres dokumentācija izstrādāta pēc PSIA „ Ugāles nami” (reģ Nr. 41203017566) pasūtījuma, SIA „Ekodoma” (reģ Nr. 40003041636) izstrādātā ēkas energoaudita, SIA „Balts un melns” (reģ Nr. 40003659614) izstrādātā tehniskā (vizuālā) apsekojuma atzinuma un digitālā uzmērījuma dabā. Visi izejmateriāli sagatavoti atbilstoši spēkā esošajiem Latvijas Republikas Būvnormatīviem.

**Projekta ietvaros veicamo darbu saraksts**

* Visu ēkas fasāžu, logu aiļu, cokola remonts un siltināšana. Fasādēm izmantojot minerālvates siltumizolācijas plāksnes 150 mm biezumā (λ<=0,037 W/(mK)), izveidojot masā tonēta dekoratīva silikona vai silikona-silikāta struktūrapmetuma apdari. Logu ailām izmantojot minerālvates siltumizolācijas plāksnes 20-50 mm biezumā, izveidojot masā tonēta dekoratīva silikona vai silikonasilikāta struktūrapmetuma apdari.
* Virsmas starp logu ailām Izlīdzināt vienā līmenī ar pārējo fasādi. Pirms veikt

siltināšanu ar minerālvates siltumizolācijas plāksnes 150 mm biezumā (λ<=0,037 W/(mK)), ieklāt izlīdzinošo slāni no minerālvates siltumizolācijas plāksnēm ~80 mm biezumā (λ<=0,037 W/(mK)).

* Veikt cokola virsmas remontu, hidroizolēšanu un siltināšanu. Cokola apdarei izmantot ekstrudēta putupolistirola siltumizolācijas plāksnes 100 mm biezumā (λmin<=0,035 W/(mK)), izveidojot masā tonēta dekoratīva apmetuma apdari.
* Visu koka logu un balkona durvju nomaiņa pret jauniem paketstiklojuma logiem PVC rāmjos, U vērtība <=1.06 W/(m2xK). Esošo ieejas durvju nomaiņa pret jaunām durvīm ar stiklojumu, U vērtība <=1.8 W/(m2xK).
* Veikt esošo jumta koka konstrukciju sakārtošanu, atjaunošanu.
* Jauna jumta seguma izbūve, skārda nosegdetaļu izbūve.
* Veikt bēniņu pārseguma siltināšanu. Pirms siltināšanas uzsākšanas veicama esošā, daļēji ieklātā siltumizolācijas slāņa (minerālvates) izvākšana, tvaika izolācijas ieklāšana un koka laipu konstrukciju izbūve, kā arī esošo ventilācijas cuku tīrīšana un sakārtošana. Siltināšanu veic ar beramo akmens vati PAROC BLT 9 (vai analogs), īpatnējā siltumvadītspēja λ≤0,041 W/mK,. Kopējais siltumizolācijas slāņa biezums 300mm, ievērtējot materiāla sēšanas koeficientu.
* Veikt pagraba pārseguma siltināšanu no pagraba puses. Pagrabstāva pārsegums siltināms no apakšas ar Paroc CGL20cy (λ<=0,037 W/(mK)) plātnēm, b=120mm.
* Citi risinājumi, saskaņā ar ēkas tehniskā apsekošanas atzinumā un ēkas energoaudita pārskatā norādītajiem.

**Fasādes**

Paredzēts veikt visu ēkas fasāžu atjaunošanu uzlabojot fasāžu siltumtehniskos rādītājus atbilstoši izstrādātajam energoauditam, vienlaicīgi uzlabojot ēkas vizuālo izskatu. Ēkas visas fasādes siltināmas ar siltumizolējošiem materiāliem un pēc tam izveidojama fasāžu ārējā apdare saskaņā ar ETAG 004 „Eiropas tehniskā apstiprinājuma pamatnostādne ārējās siltumizolācijas sistēmām ar apmetumu”.

norobežojošām konstrukcijām. Palielināsies ēkas nesošo konstrukciju ilgmūžība un ēkas ekspluatācijas laiks.

Visās fasādēs par fasāžu siltumizolācijas materiālu izmantojamas minerālvates siltumizolācijas fasādes plāksnes PAROC Linio 15 b=150 mm (pēc energoaudita), kas pārklātas ar armējuma kārtu (ar stiklušķiedras sietu) un masā tonētu dekoratīvo struktūrapmetumu.

Pirms fasādes siltināšanas darbu uzsākšanas, veikt logu starpaiļu daļas sakārtošanu. Demontēt esošos koka fasādes apdares dēļus. Veikt koka karkasa konstrukciju apsekošanu un nomainīt bojātos karkasa elementus pret jaunām impregnētām, analoga šķērsgriezuma konstrukcijām. Esošās konstrukcijas impregnēt. Pēc esošo konstrukciju sakārtošanas ieklāt tvaika izolāciju un iestrādāt mīksto minerālvates siltumizolācijas slāni Paroc eXtra vai analogu starp karkasa elementiem, b=~100 mm. Atjaunot apšuvuma dēļu kārtu.

Pēc esošo koka vairogu konstrukciju atjaunošanas un siltināšanas, virsmas starp logu ailām izlīdzināt vienā līmenī ar pārējo fasādi. Logu starpailu daļā ieklāt izlīdzinošo slāni no minerālvates siltumizolācijas plāksnēm ~80 mm biezumā (λ<=0,037 W/(mK). Pēc tam veic siltināšanu visu fasāžu siltināšanu ar minerālvates siltumizolācijas fasādes plāksnēm PAROC Linio 15 b=150 mm (pēc energoaudita) un pārklāt ar armējuma kārtu (ar stiklušķiedras sietu) un masā tonētu dekoratīvo

struktūrapmetumu.

Logu ailas siltināt ar minerālvates siltumizolācijas fasādes plāksnēm PAROC Linio 15 b=20-50 mm (pēc energoaudita), atkarībā no situācijas objektā. Pirmajā stāvā, no cokola līdz 1.stāva loga augšējai līnijai un balkonu zonās, uz siltumizolācijas

plātnēm izbūvēt apmetumu ar paaugstinātu stiprību, kas atbilst II kategorijai. Pie ieejas durvīm izbūvēt I kategorijas apmetuma apdari. Skatīt projekta grafisko lapu AR-15.

Dzīvokļos uzstādīt dabīgās pieplūdes vārsts 100 Thermo vai analogus.

Lai sasniegtu maksimālo efektu ēkas energoefektivitātes uzlabošanā un ekspluatācijas ilguma pagarināšanā, kopā ar ārsienas siltināšanu kompleksi jāveic bojāto un neaizdarināto paneļu plaisiņu aizdare un paneļu virsmas remonts.

Gāzbetona paneļu virsmas remontu veikt ar darbiem atbilstošu remontvjavas sastāvu. Bojāto virsmu rūpīgi attīrīt no visām abrazīvām daļiņām. Virsmu apstrādā ar dziļumgrunti Ceresit CT 17 un izdrupumus aizpilda ar AEROC remonta javu (remonta javas sastāvs gāzbetona materiālam) vai

analogiem materiāliem. Visas atsegtās armatūras apstrādāt ar rūsas pārveidotāju. Visvairāk bojātajām un saplaisājušām ārsienu paneļu virsmām uzstrādāt stiklšķiedras sietu. Visas atsegtās armatūras apstrādāt ar

rūsas pārveidotāju. Gāzbetona paneļu saduršuvju aizpildījuma materiālam jābūt elastīgam. Materiālam jāspēj izturēt neskaitāmas cikliskas izplešanās/saraušanās fāzes un tam jābūt izturīgam pret apkārtējās vides iedarbību.

Sienu apmetuma krāsojuma toņus skatīt fasāžu rasējumos, lapā AR-6. Projektā

krāsu toņi doti pēc Ceresit color krāsu kartes.

Pirms siltumizolācijas izbūves veikt visu koka logu nomaiņu pret PVC logiem.

Iepriekš veikta esošo ēkas ieeju mezglu atjaunošana (atjaunots lievenis, nomainīts ieejas jumtasegums)

**Balkons**

Projekta ietvaros paredzēts veikt esošo tērauda margu elementu atjaunošanu un jaunu nosegvairogu izbūvi.

Veikt saglabājamo esošo tērauda konstrukciju atjaunošanu:

1. Veikt tērauda elementu virsmu attīrīšanu no vecā klājuma un korozijas produktiem,

virsmu attaukot.

2. Balkona margu konstrukcijas izbūvētas tieši pie ēkas fasādes. Veicot sienu siltināšanu, veikt balkona margu atvirzīšanu no ēkas fasādes, lai nodrošinātu kvalitatīvu siltināšanas darbu izpildi. Vienlaicīgi ar esošo metāla konstrukciju attīrīšanu, demontēt un atjaunot tērauda margu konstrukcijas un stiprinājumus.

3. Pēc rūpīgas virsmas attīrīšanas klāj metāla gruntējuma krāsu,krāso ar speciālu krāsu, ko uzklāj ar otu vai rullīti. Krāsu klāj divos slāņos, otro - kad pirmais jau

nožuvis. Veikt daļēju esošo balkona margu demontāžu un jaunu stiprinājuma punktu izbūvi, saskaņā ar būvprojekta BK sadaļu. Uzstādīt Ruukki T20-24W-1100 profila lokšņu, t=0.7mm, apdari, saskaņā ar arhitektūras sadaļas lapu AR-6. Stiprināt pie leņķiem katrā vilnī.

**Balkona grīdas atjaunošana**

Veikt esošo balkona dz./bet. plākšņu izdrupušo virsmu remontu saskaņā ar PCC betona labošanas sistēmas norādījumiem Ceresit PCC vai analogs.

1. Lai nodrošinātu balkonu skārda apmalojuma nomaiņu, veikt balkona plātnes betona virskārtas demontāžu pa plātnes perimetru. Ja demontāžas laikā virsbetona kārta viegli nāk nost arī plātnes vidus daļā, tad veikt pilnīgu betona virskārtas demontāžu.

2. Atjaunot skārda detaļas un betona virskārtu (pilnā apjomā vai daļēji, atkarībā no situācijas).

3. Atjaunojot betona virskārtu, izveidot tādu slīpuma slāni, lai novērstu balkona plātnes virsūdeņu noplūšanu no balkona gar ēkas fasādi.

4. Veikt balkona plātnes virskārtas hidroizolēšanu. Hidroizolēšanu veikt ar ilgmūžīgu un elastīgu, izturīgu pret salu un UV stariem poliuretāna segumu Mariseal sistēmu vai analogu. Nodrošināmā lietošanas kategorija - P3 saskaņā ar ETAG-001.

**Ēkas cokols**

Siltināms ēkas cokols pa visu ēkas perimetru. Pamatu sienām izveidojams siltinājums no ekstrudēta putupolistirola ar biezumu 100 mm (λ<=0,035 W/(mK)). Siltinājums izbūvējams 1m dziļumā no zemes virsmas līmeņa. Siltinājumam izveidojama armējuma kārta uz stikla šķiedras sieta ar paaugstinātu stiprību un krāsots apmetums (piemēram, stiklu šķiedras siets 2 kārtās (skatīt lapu AR-15)), krāsas toni

skatīt projekta grafiskās daļas lapās AR-6.

Veikt pamatu lietus ūdens aizsargapmales nomaiņu. Pirms cokola siltināšanas demontēt esošo pamatu aizsargapmali. Grunti ar organikas piejaukumu vairāk par 5%, zem pamata aizargapmales norakt un aizstāt ar vidēji rupju smilti (filtrācijas oef.>2m/dnn), kas blietēta pa 200 mm biezām kārtām. Pēc cokola siltināšanas aizsargapmali atjaunot, izbūvējot betona bruģakmens segumu, kas balstīta uz blietēta

šķembu pamatslāņa. Apmali veidot ar kritumu prom no ēkas (min 5%) ar minimālo platumu b=600 mm, vēl 1400 mm attālumā no apmales veidot kritumu (min 5%) no pievestas melnzemes slāņa.

Pirms cokola siltināšanas cokola mūri attīrīt no visām abrazīvām daļiņām un laika gaitā izveidojušās sūnas. Ar sūnām apaugušo virsmu attīrīt mehāniski, pēc tam apstrādāt ar speciālu ķīmisko šķīdumu Ceresit CT99 (vai analogs) un veikt cokola vertikālās hidroizolācijas atjaunošanu, kā arī atslāņojušos daļu atkalšanu un virsmas izlīdzināšanu ar apmetuma kārtu.

**Logi un durvis**

Esošos koka logus nomainīt pret jauniem PVC logiem ar 3 stikla paketi un Thermix starplikām stikla paketē. Nodrošināt jauno logu U vērtību U <=1.06 W/(m2K). Krāsa balta. Uzstādīt kvalitatīvu logu furnitūru ROTO NT vai analogu.

Logus aprīkot ar Aereco ventilācijas sistēmu EHA2 vai analogu.

Ēkas durvis nomainīt pret jaunām siltinātām metāla durvīm, kuru U vērtība <=1.8 W/(m2xK). Durvis aprīkot ar aizvērējmehānismu, atduri.

Pagraba durvīm izgatavotas no cinkotā tērauda ar ventilācijas resti.

Visiem logiem izbūvēt palodzes no rūpnieciski krāsota tērauda RUUKKI krāsu kataloga t=0.5 mm, PUR.

**Bēniņu grīdas siltinājums**

Projekta ietvaros jāveic 3. stāva pārseguma jeb bēniņu grīdas siltināšana no bēniņu puses.

Pirms siltināšanas uzsākšanas veicama daļēji ieklātā esošā siltumizolācijas slāņa (minerālvates) izvākšana, koka laipu konstrukciju izbūve, kā arī esošo ventilācijas cuku tīrīšana un sakārtošana.

Izveidot bēniņu apjoma ventilāciju saskaņā ar projekta grafiskās daļas lapu BK-5.

Pirms bēniņu grīdas siltināšanas arī veikt jumta konstrukciju atjaunošanu saskaņā ar projekta BK sadaļu.

Siltināšanu veic ar beramo akmens vati PAROC BLT 9 (vai analogs), īpatnējā siltumvadītspēja λ≤0,041 W/mK. Kopējais siltumizolācijas slāņa biezums 300mm, ievērtējot materiāla sēšanas koeficientu.

Zem siltumizolācijas slāņa ieklājama tvaika izolācijas kārta - pret UV stabilizēta 200mkr. bieza polietilēna plēve, ELT-PEFOIL 200 vai analogs. Pārlaidumi 10cm-15cm jāsalīmē vai jāsakausē. Ieteicamā līmlente Tyvek Butil tape. Tvaika izolācija pie visām vertikālām virsmām jāuzliec uz augšu un jāpielīmē pie virsmām.

Ja nepieciešams, veikt bēniņu grīdas virsmas remontu, lai nodrošinātu drošu tvaika izolācijas iestrādi un darbu.

**Jumta seguma nomaiņa**

Projekta ietvaros tiek saglabāta esošā jumta konstruktīvā shēma un nesošās spāres, bet pilnībā tiek demontēts esošais jumta segums.

Veikt esošo koka konstrukciju nomaiņu, pastiprināšanu saskaņā ar projekta BK sadaļu. Koka latu dimensijas un izvietojuma solis atkarīgs no jumta seguma un projektētām slodzēm. Veicot seguma materiāla un tipa nomaiņu, pārskatīt norādīta latojuma specifikāciju.

Pirms būvmezglu izpildes, ņemot vērā bāzes materiālu dažādību, veikt stiprinājumu (enkuru, dībeļu, skrūvju u.c.) izraušanas pārbaudes testus. Enkuru izvietojuma solis (skaits) precizējams pēc dībeļu/enkuru izraušanas testu datu apstrādes.

Stiprinājumiem caur tērauda stiprinājumiem (leņķiem, sparu balstošām plātnēm u.c.) izmantot leņķu skrūves ASSY 3.0 vai analogs.

Tā kā esošais jumta segums ir veidots no viļņotajām azbestcementa loksnēm, tad ir jāparedz to droša utilizācija saskaņā ar Ministru kabineta 2011. gada 19.aprīļa noteikumiem Nr. 301 „Noteikumi par azbesta un azbesta izstrādājumu ražošanas radīto vides piesārņojumu un azbesta atkritumu apsaimniekošanu”.

Virs esošajām konstrukcijām tiek izbūvētas jaunas koka konstrukcijas un jumta segums no šķiedrcementa 8-viļņu loksnēm Eternit "KLASIKA L" vai analogs. Loksnes izmērs: 1750 mm x 1130 mm.

Krāsa saskaņā ar projekta grafiskās daļas lapu AR-6.

Paralēli dzegai uzstādīt SIA "Produs metal" sistēmas vai analogu drošības barjeru ar sniega aizturi.

Pa ēkas jumta perimetru uzstādīt nosegskārdu - karsti cinkotas tērauda loksnes, b=0.5 mm ar rūpnieciski krāsotu PURAL pārklājumu, RUUKKI vai analogs.

Jumta segumā izbūvēt 3 skārda jumta lūkas ar minimālo brīvo izmēru 600x800 mm. Lūkas materiāls - karsti cinkotas tērauda loksnes, b=0.5 mm, RUUKKI vai analogs. Ierīkot impregnēta koka konstrukciju stacionāras kāpnes.

Pie dzegām montēt lietus ūdens notekrenes un ierīkot lietus notekcaurules:

* Notekcaurule, apaļa ø110 mm - karsti cinkotas tērauda loksnes, b=0.5 mm ar rūpnieciski uzklātu PURAL pārklājumu no abām pusēm, RUUKKI vai analogs, SIA "Akvilon" sistēma vai analogs;

Notekrene ierīkojama ar minimālo kritumu 1/300 notekcaurules virzienā

Gar ēkas garensienām izbūvēt koka konstrukciju vēja kastes no iepriekš krāsotiem dēļiem. Starp dēļiem paredzēt 10 mm platu ventilācijas spraugu. Uzstādīt pretinsektu sietu - nerūsējošā tērauda tehniskais audums, acs 3,00\*3,00 mm - stieple 0,6 mm.

Atjaunot ventilācijas un dūmeņu skursteņu izvadu virs jumta un uzstādīt nosegjumtiņus.

**Pagraba pārseguma siltinājums**

Pagrabstāva pārsegums siltināms no apakšas ar Paroc CGL20cy plātnēm, b=120mm.

Pirms pagraba pārseguma siltināšanas, esošo noliktavu koka starpsienas saīsināt par plānoto siltumizolācijas slāņa biezumu (saglabājot nesošos starpsienu elementus). Pirms darbu veikšanas kontaktēties ar vājstrāvas un inženierkomunikāciju tīklu turētājiem par plānoto darbu izpildes nosacījumiem.

Nepieciešams veikt karstā, aukstā ūdens un cirkulācijas sistēmu cauruļvadu papildus nostiprināšanu pie pagraba pārseguma.

**Tērauda konstrukciju remonts**

Visas tērauda konstrukcijas apstrādāt ar rūsas noņēmēju, attīrot konstrukciju no atkorodējušām elementu daļiņām. Veikt konstrukciju antikorozijas krāsojumu, kas sastāv no grunts krāsas un alkīda krāsas – tonis atbilstošs projekta norādījumiem. Stipri bojātos – korodējušos elementus nomainīt pret analoga šķērsgriezuma elementiem.

**Sienu virsmu remonts**

* Plaisu un saduršuvju remonts

Veikt sienas paneļu bojāto vietu remontu, atjaunojot izdrupušās paneļu vietas un hermetizējot paneļu saduršuves. Visas paneļu plaisas aizpildīt ar elastīgu šuvju mastiku. Ārsienu paneļu saduršuvju un

plaisiņu aizdarināšanu rekomendējams veikt ar Ceresit CE43 vai analogs. Šaurās plaisiņas ar dimanta ripu plaisas virspusē izveido ~3mm dziļu 2-3mm platu grāvīti, kuru aizpilda ar minēto sastāvu saskaņā ar ražotāja tehnisko instrukciju. Paneļu bojājumu vietas remontēt ar remontjavas sastāvu. Pirms remontjavas

uzklāšanas bojājuma vietas attīrīt no visām abrazīvām daļiņām. Iestrādāšanas tehnoloģiju pieprasīt izvēlētā materiāla izplatītājam.

* **Gāzbetona paneļu virsmas remonts.**

Remontu veikt ar darbiem atbilstošu remontvjavas sastāvu. Bojāto virsmu rūpīgi attīrīt no visām abrazīvām daļiņām. Virsmu apstrādā ar dziļumgrunti Ceresit CT 17 un izdrupumus aizpilda ar AEROC remonta javu (remonta javas sastāvs gāzbetona materiālam) vai analogiem materiāliem.

* **Siltumizolācijas izbūves tehnoloģija**

Svarīgi! Sienas adhēzijas nestspējai jābūt ne mazākai par 80 kN/m². Sienas adhēziju var pārbaudīt, veicot vienkāršu testu, kur ar līmēšanas javu pielīmētu 15x15 cm lielu siltumizolācijas materiālu (līmēšanas javai ļauj žūt 7 dienas) mēģina atraut no sienas un novērtē bojājumus – ja to nav izdevies

atraut no sienas un izolācijas materials tiek bojats – adhēzija ir pietiekama.

Siltināmo ēku sienu virsmai jābūt rūpīgi mehāniski attīrītai. Spēcīgi mitrumu uzsūcošas, drupainas vai nobrūkošas virsmas nepieciešams kārtīgi mehāniskā veidā notīrīt vai nogruntēt ar piesūcinošu grunti.

Pirms termoizolācijas plākšņu pielīmēšanas nepieciešams pievērst uzmanību pilnīgas gruntējuma un citu pielietojamo līdzekļu nožūšanas laikam, jo tā rezultāta var bojāties pielīmētās termoizolācijas plāksnes.

Pamatnes virsmā ir pieļaujamas līdz 15 mm dziļas nelīdzenas vietas un izliekumi. Ja virsmā ir nelielas (līdz 3 cm) nelīdzenas vietas un izliekumi, nepieciešams veikt iepriekšēju nelīdzeno vietu izlīdzināšanu ar izlīdzinošo javu, kas piemērota plānotajiem darbiem.

* **Termoizolācijas plātņu pielīmēšana**

Līmēšanai paredzētajā pusē uz plātnes malām uzklāj 5-8 cm platu līmes joslu (pa visu perimetru) un plātnes iekšpusē liek 4-6 līmes masas punktus, lai ar līmi būtu noklāti ne mazāk kā 50% no izstrādājuma laukuma. Līme nedrīkst nokļūt plākšņu savienojumu vietās, jo tad plāksnes nesavienosies blīvi un bez atstarpēm.

* **Piestiprināšana ar dībeļiem**

Visas fasāžu plātnes piestiprina mehāniski – ar enkuriem. Siltumizolāciju stiprināt ar plastmasas dībeļiem, kuriem ir tērauda nagla. Minimālais diametrs plastmasas patronas galvai 60 mm. Mehāniskos stiprinājuma elementus enkurot ēkas esošajās norobežojošās konstrukcijās saskaņā ar attiecīgā stiprinājuma elementa ražotāja norādījumiem.

Dībeļu izvietošanas shēma ir atkarīga no izmantoto siltumizolācijas lokšņu dimensijām, izvēlētas dībeļu markas, vēja slodzēm uz ēku. Dotā dībeļu shēma izstrādāta pieņemot plāksnes izmērs 0.6x1.2m,

dībeļa izraušanas aprēķina nestspēja - 0.4kN:

 Ēkas vidus zonā - 2 gab/plāksnē\*; 6 gab/plāksnes šuvēs\*;

 Ēkas stūra zonās (4.8 m) - 3gab/plāksnē\*; 6 gab/plāksnes šuvēs\*;

Izvēloties dībeļu marku, jāprecizē shēma.

**Zibens aizsardzības sistēma**

Zibensaizsardzības sitēmu atjaunot atbilstoši LVS EN 62305, LBN-201-15, LBN 261-15 prasībām un citiem piemērojamajiem standartiem, ņemot vērā būves raksturlielumus un riska faktorus. Būvdarbu

veikšanas laikā ņemt vērā pasūtītāja norādes - projektu

**Īpašās piezīmes**

1. Projektā dotās atsauksmes uz konkrētu firmu izstrādātiem būvmateriāliem ir kā kvalitātes garants.

Būvorganizācija un pasūtītājs būvniecības laikā drīkst izmantot citu firmu izstrādājumus, kuru tehniskie

un kvalitātes rādītāji ir analogi, vai augstāki nekā projektā norādītam būvmateriālam.

2. Projekta AR sadaļas lapas skatīt kopā ar BK sadaļas lapām.

3. Fasādes siltumizolācija un apmetums izbūvējami pēc ETAG 004 „Eiropas tehniskā apstiprinājuma

pamatnostādne ārējās siltumizolācijas sistēmām ar apmetumu”.

4. Būvniecības gaitā pieļaujama tikai vienas firmas piedāvātā siltināšanas sistēma (Ceresit vai analogs) saskaņā ar ETAG 004.

5. Mezglu rasējumi, kuri nav uzrādīti projekta dokumentācijā, ir vispārzināmi un noteikti atsevišķu

materiālu iestrādes noteikumos, piegādātājfirmu rekomendācijās un citos materiālos.

6. Būvuzņēmējs var piedāvāt savus mezgla risinājumus, tos saskaņojot ar ražotāju un projekta autoriem.

7. Visus materiālu apjomus būvorganizācijai precizēt vadoties pēc projekta rasējumiem un situācijas

objektā. Precizējot apjomus, izmaiņas saskaņot ar pasūtītāju pirms līguma slēgšanas. Celtniekam (būvorganizācijai) pirms galējās būvniecības tāmes izstrādes iepazīties ar objektu un veikt papildus apsekošanu būvniecības darbu un materiālu apjomu precizēšanai.

8. Logu enkurojuma, remontsastāva javu materiālu apjomi projektā nav norādīti.

9. Par precīzu siltumizolācijas izbūves tehnoloģiju konsultēties ar izolācijas plātņu ražotājiem.

10. Inženiertīklu renovāciju veikt saskaņā ar vienkāršotās inženiertīklu renovācijas projektā dotiem risinājumiem un norādījumiem.

I.Pēcis

29701070

3. pielikums

Atklāta konkursa **„Energoefektivitātes paaugstināšana daudzdzīvokļu**

**dzīvojamā mājā Skolas iela-5., Ugāles pagastā”**

**UN 1/7/2017/EES5 N**olikumam

APLIECINĀJUMS PAR PIEREDZI

Pretendents/ personālsabiedrības biedrs

Reģistrācijas Nr.:

Apliecinām, ka mums ir pieredze būvdarbu veikšanā atbilstoši Iepirkuma nolikumā 3.2.5. punktā noteiktajām prasībām iepriekšējo 5 (piecu) gadu laikā pirms piedāvājuma iesniegšanas dienas:

|  |  |  |  |  |  |
| --- | --- | --- | --- | --- | --- |
| Veikto būvdarbu pasūtītāji | Būvdarbu veikšanas periods | Būvdarbu nosaukums | Līgumcena EUR bez PVN | Būvdarbu apraksts | Kontaktpersona, tālrunis |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| u.t.t. |  |  |  |  |  |

*Pretendents tabulā izmanto tik ailes, cik nepieciešams, lai pierādītu atbilstību Atklāta konkursa nolikuma 3.2.2.1. apakšpunkta prasībai*

Apliecinājumam pievienoju \_\_ (\_\_\_\_\_\_\_\_\_) atsauksmes no veikto Būvdarbu pasūtītājiem un tās atrodas piedāvājuma \_\_\_\_., \_\_\_\_\_., un \_\_\_\_\_\_\_\_ lapās.

Paraksts:

Vārds, uzvārds:

Datums:

4.pielikums

Atklāta konkursa **„Energoefektivitātes paaugstināšana daudzdzīvokļu**

**dzīvojamā mājā Skolas iela-5., Ugāles pagastā”**

**UN 1/7/2017/EES5 N**olikumam

**Būvdarbu vadītāja** **profesionālās pieredzes apraksts** *(veidne)*

**„Energoefektivitātes paaugstināšana daudzdzīvokļu dzīvojamā mājā Skolas iela-5., Ugāles pagastā” , id.nr.UN 1/7/2017/EES5**

1. Uzvārds:
2. Vārds:
3. Personas kods:
4. Sertifikāta Nr.
5. Sertifikāta nosaukums:

|  |  |  |  |
| --- | --- | --- | --- |
| Pasūtītājs (nosaukums, adrese, kontaktpersonas vārds, uzvārds, tālrunis) | Objekta nosaukums, adrese, kurā sniegti pakalpojumi | Būvdarbu apraksts | Būvdarbu veikšanas laiks (uzsākšanas-pabeigšanas gads/mēnesis) |
|  |  |  |  |
|  |  |  |  |

Es, apakšā parakstījies, apliecinu, ka augstākminētais pareizi un patiesi atspoguļo manu darba pieredzi.

Ar šo es apņemos, ja pretendenta <*pretendenta nosaukums*> piedāvājums tiks akceptēts un tiks noslēgta iepirkuma līgums ar pretendentu, kā \_\_\_\_\_\_\_\_\_ būvdarbu vadītājs strādāt pie līguma **„Energoefektivitātes paaugstināšana daudzdzīvokļu dzīvojamā mājā Skolas iela-5., Ugāles pagastā” .**

Pielikumā: konkrēto darbu izpildi apliecinošā dokumentācija (būvdarbu un būvuzraudzības pakalpojumu pasūtītāja izdota atsauksme vai cita dokumentācija, kas apstiprina, ka objektā ir veikti konkrētie darbi).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts, atšifrējums)

2017.gada\_\_\_.\_\_\_\_\_\_\_\_\_\_\_\_\_

5. pielikums

Atklāta konkursa **„Energoefektivitātes paaugstināšana daudzdzīvokļu**

**dzīvojamā mājā Skolas iela-5., Ugāles pagastā”**

**UN 1/7/2017/EES5 N**olikumam

**Iepirkuma līguma projekts**

**BŪVDARBU LĪGUMS**

\_\_\_\_\_\_\_\_, 20\_\_\_. gada \_\_\_. \_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_\_\_\_\_\_ juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā – **„Pasūtītājs”**, kura vārdā saskaņā ar statūtiem rīkojas valdes loceklis \_\_\_\_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_\_\_\_\_\_, būvkomersanta reģistrācijas Nr. \_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā – **„Uzņēmējs”**, kura vārdā saskaņā ar statūtiem rīkojas valdes loceklis \_\_\_\_\_\_\_\_\_\_\_\_\_\_\_\_\_\_, no otras puses,

turpmāk šī līguma tekstā Pasūtītājs un Uzņēmējs abi kopā saukti arī **„Puses”**, bet katrs atsevišķi arī **„Puse”**, ievērojot daudzdzīvokļu dzīvojamās mājas [adrese] dzīvokļu īpašnieku kopsapulcē nolemto par pilnvarojumu Pasūtītājam slēgt šo līgumu dzīvokļu īpašnieku vārdā, noslēdz sekojoša satura līgumu, turpmāk – **„Līgums”**, kas ir saistošs kā Pusēm, tā arī viņu saistību un tiesību pārņēmējiem:

1. **Līguma priekšmets**
   1. Pasūtītājs uzdod un Uzņēmējs apņemas veikt daudzdzīvokļu mājas, kas atrodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (daudzdzīvokļu mājas kadastra apzīmējums \_\_\_\_\_\_\_\_\_\_\_\_\_\_), turpmāk tekstā – **„Objekts”**, energoefektivitātes paaugstināšanas pasākumu īstenošanai nepieciešamo būvdarbu kopumu, turpmāk tekstā – **„Darbi”**.
   2. Darbus Uzņēmējs veic ievērojot Latvijas Republikā spēkā esošo likumdošanas un normatīvo aktu prasības, Līguma noteikumus un Līguma pielikumā esošos dokumentus, tajā skaitā, bet ne tikai:
      1. Objekta būvprojekts vai fasādes vienkāršotas renovācijas apliecinājuma karte ar pielikumiem (krāsu pase, galvenie konstruktīvie mezgli, būvdarbu organizācijas shēma u.c.), turpmāk tekstā – **„Projekta dokumentācija”**, kas saskaņota \_\_\_\_\_\_\_\_\_\_\_ būvvaldē 20\_\_\_. gada \_\_\_. \_\_\_\_\_\_\_\_\_\_\_\_\_ (Pielikums Nr. 1);
      2. Darbu izpildes grafiks (Pielikums Nr. 2);
      3. Darbu izmaksu aprēķins – tāme, turpmāk tekstā – **„Tāme”** (Pielikums Nr. 3).
   3. Daudzdzīvokļu dzīvojamās mājas energoefektivitātes paaugstināšanas pasākumu īstenošana tiek veikta saskaņā ar Ministru kabineta 2016. gada 15.marta noteikumu Nr.160 „Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi” ietvaros noslēgto Granta līgumu Nr.\_\_\_\_\_\_\_\_\_\_\_\_\_\_. DME projekta Nr.\_\_\_\_\_\_\_\_\_\_.
2. **Līguma izpildei nepieciešamie dokumenti**
   1. Uzņēmējs 5 (piecu) darba dienu laikā pēc Līguma parakstīšanas Pasūtītājam iesniedz:
      1. Uzņēmumu reģistra izziņu par paraksttiesīgajām personām;
      2. būvdarbu vadītāja saistību rakstu un būvprakses sertifikāta apliecinātu kopiju;
      3. rīkojuma par darba drošību, darba aizsardzību un ugunsdrošību atbildīgās personas iecelšanu Objektā apliecinātu kopiju;
      4. Darbu veikšanas projektus tādiem būvdarbiem, kas atbilst Latvijas būvnormatīva LBN 310-1 2.punkta nosacījumiem.
      5. Līguma 8.punkta noteikumiem atbilstošu būvuzņēmēja civiltiesiskās atbildības obligātās apdrošināšanas polisi un apdrošināšanas prēmijas apmaksu pilnā apmērā apliecinošu dokumentu;
      6. Līguma 8.punkta noteikumiem atbilstošu Uzņēmēja līgumsaistību izpildes garantijas dokumentu;
      7. Ja Līgums paredz priekšapmaksu, Līguma 8.punkta noteikumiem atbilstošu priekšapmaksas (avansa maksājuma atmaksas) garantijas dokumentu.
   2. Uzņēmējam ir pienākums uzturēt spēkā visas Līguma izpildei nepieciešamās garantijas , atļaujas, licences un sertifikātus visā Līguma darbības laikā.
3. **Darbu uzsākšana un izpildes termiņš** 
   1. Uzņēmējs Darbu veikšanu Objektā uzsāk 5 (piecu) darba dienu laikā pēc:
      1. Ja Līgums paredz priekšapmaksu, Līguma 4.5. punktā paredzētā avansa maksājuma saņemšanas;
      2. Objekta būvlaukuma nodošanas Uzņēmēja valdījumā saskaņā ar nodošanas - pieņemšanas aktu (Pielikums Nr. 4).
   2. Būvdarbu veikšanai nepieciešamās atļaujas un saskaņojumus (stalažu izvietošana, rakšanas darbi u.tml.) saņem Uzņēmējs. Ja tādas atļaujas izsniegšanai valsts vai pašvaldības iestāde pieprasa Pasūtītāja iesniegumu, Pasūtītājs apņemas 1 (vienas) darba dienas laikā pēc Uzņēmēja pieprasījuma saņemšanas izsniegt Uzņēmējam nepieciešamās pilnvaras tāda iesnieguma iesniegšanai.
   3. Visus Līgumā paredzētos Darbus Uzņēmējs izpilda Darbu izpildes grafikā noteiktajos termiņos, kuru tecējums uzsākas pēc Darbu uzsākšanas atbilstoši Līguma 3.1. punktam. Uzņēmējam ir pienākums ievērot katru noteikto Darbu izpildes laika starptermiņu, kā tas noteikts šī līguma pielikumā – Darbu izpildes grafikā.
   4. Parakstot Līgumu, Uzņēmējs apliecina, ka Darbu izpildes grafikā noteiktie termiņi ir noteikti pieņemot, ka Darbus Uzņēmējs veic darba dienās no plkst. \_\_\_\_\_\_\_\_\_ līdz plkst. \_\_\_\_\_\_\_\_\_. Atkāpes no šajā Līguma punktā noteiktā Darbu veikšanas laika ir pieļaujamas tikai ar Pasūtītāja rakstveida piekrišanu.
   5. Darbu organizatoriskie jautājumi tiek izskatīti un risināti būvsapulcēs, kuru norisi nodrošina Pasūtītājs. Būvsapulces notiek vismaz vienu reizi nedēļā, būvsapulces dienas kārtība, klātesošie dalībnieki un pieņemtie lēmumi tiek fiksēti protokolā un tie ir obligāti izpildāmi Uzņēmējam, ja vien tie nav pretrunā ar Līgumu. Pusēm ir pienākums nodrošināt savu pārstāvju piedalīšanos būvsapulcēs.
4. **Līguma summa un norēķinu kārtība**
   1. Par Darbu izpildi Pasūtītājs apņemas samaksāt Uzņēmējam samaksu**\_\_\_\_\_\_\_\_\_\_** **EUR** (\_\_\_\_\_\_\_\_\_\_\_\_\_\_\_\_\_\_ *euro*) apmērā, bez pievienotās vērtības nodokļa. Pievienotās vērtības nodokļa samaksu Pasūtītājs veic Latvijas Republikā spēkā esošajos ārējos normatīvajos aktos noteiktajā kārtībā un apmērā. Šajā punktā noteiktā Līguma summa DME projekta ietvaros paredz attiecināmās izmaksas \_\_\_\_\_\_\_\_\_\_ EUR (\_\_\_\_\_\_\_\_\_\_\_\_ euro) apmērā un neattiecināmās izmaksas \_\_\_\_\_\_\_\_\_\_ EUR (\_\_\_\_\_\_\_\_\_\_\_\_ euro) apmērā.
   2. Līguma summā ir iekļautas:
      1. visas izmaksas, kas attiecas uz Darbu veikšanu, tai skaitā, bet ne tikai, Tāmē atspoguļotās izmaksas, izmaksas, kas saistītas ar nepieciešamo atļauju un saskaņojumu saņemšanu valsts un pašvaldību institūcijās, ceļa un sakaru izdevumi, izdevumi par Darbu veikšanai nepieciešamo materiālu, tehnikas un aprīkojuma iegādi, piegādi un nomu, energo un citiem resursiem (izņemot elektrību un ūdensapgādi, ko nodrošina un apmaksā Pasūtītājs), atlīdzības un obligātie maksājumi, kurus piemēro vai kuri tiks piemēroti Uzņēmēja pienākumu pienācīgai izpildei saskaņā ar Līgumu un tamlīdzīgas izmaksas;
      2. vispārīgās izmaksas, tai skaitā, bet ne tikai, būvlaukuma sagatavošanas, norobežošanas un apsardzes izdevumi, materiālu uzglabāšanas, būvgružu izvešanas, Objekta teritorijas sakārtošanas, apdrošināšanas, bankas garantiju un tamlīdzīgas izmaksas, kā arī mērījumu, iezīmēšanas, Darbu sadārdzinājuma un visi citi izdevumi, kas saistīti ar Līguma izpildi;
      3. izmaksas, kas saistītas ar iespējamo defektu un/vai trūkumu novēršanu;
      4. Uzņēmēja virsizdevumi un peļņa.
   3. Parakstot šo Līgumu, Uzņēmējs apliecina, ka ir izpētījis Objektu, kurā tiks veikti Darbi, Pasūtītāja iesniegto Projektu un citus ar to saistītos dokumentus un informāciju, un iepazinies ar visiem darbu veikšanas apstākļiem. Uzņēmēja piedāvājums ietver visus pastāvīgos būvdarbus, pagaidu darbus, palīgdarbus, un visas citas izmaksas, kas visi kopā ir pietiekamas, lai pamatojoties uz Līguma dokumentiem konkrētajos apstākļos Objektā izpildītu un pabeigtu šajā Līgumā paredzēto Darbu kopumu. Ja kāda konkrēta būvizstrādājuma un/vai būvdarbu veida izmaksas nav skaidri aprakstītas un/vai ietvertas līguma pielikumā, būvizmaksu aprēķinos – tāmēs, bet pēc šī Līguma nosacījumiem tie ir nepieciešami lai pabeigtu un nodotu Pasūtītājam Darbus, tad tādus būvizstrādājumus Uzņēmējs piegādās un izbūvēs Objektā par saviem līdzekļiem
   4. Puses vienojas, ka Līguma summa tika aprēķināta pieņemot, ka Uzņēmēja veiktie Darbi būs augstākajā profesionālajā kvalitātē, t.i., Darbi tiks veikti atbilstoši Projekta dokumentācijai un būvniecību reglamentējošo normatīvo aktu un piemērojamo standartu prasībām. Darbi tiks veikti ar vislielāko rūpību un visaugstākajā profesionālajā līmenī. Strīdi par Darbu atbilstību Līguma noteikumiem tiek risināti Līguma 7.15. punktā noteiktajā kārtībā.
   5. Ja Uzņēmējam Darbu veikšanai ir nepieciešams avanss, Pasūtītājs 10 (desmit) darba dienu laikā pēc Līguma parakstīšanas un atbilstoša rēķina saņemšanas no Uzņēmēja samaksā Uzņēmējam avansu **\_\_\_ % (\_\_\_\_\_\_\_\_ procentu)** apmērā no Līguma 4.1. punktā noteiktās Līguma summas. Uzņēmējam ir tiesības saņemt avansa maksājumu, ja vienlaikus ar avansa rēķinu Uzņēmējs iesniedz Pasūtītājam Līguma 8.punktam atbilstošu priekšapmaksas (avansa maksājuma atmaksas) garantijas dokumentu Avansa rēķinu Uzņēmējs izsniedz Pasūtītājam 10 (desmit) darba dienu laikā pēc Līguma parakstīšanas.
   6. Atlikusī Līguma summa tiek samaksāta Uzņēmējam pa daļām vairākos maksājumos. Kārtējais maksājums tiek veikts vienu reizi kalendārajā mēnesī 10 (desmit) darba dienu laikā pēc ikmēneša Darbu pieņemšanas – nodošanas akta un Būvniecības ikmēneša izpildes akta par padarītajiem darbiem, turpmāk tekstā – **„Būvniecības ikmēneša izpildes akts”** (Pielikums Nr. 5), abpusējas parakstīšanas un Uzņēmēja rēķina saņemšanas.
   7. Puses vienojas, ka no katras Būvniecības ikmēneša izpildes aktā apstiprinātās Darbu summas atbilstoši šīs summas procentuālajam lielumam no visas līguma samaksas summas, tiek ieturēta un dzēsta proporcionāla avansa summas daļa. Uzņēmēja pienākums ir atspoguļot rēķinā avansa maksājuma dzēšanu.
   8. Pēdējo maksājumu Pasūtītājs saskaņā ar Līguma noteikumiem maksā Uzņēmējam 10 (desmit) darba dienu laikā no dienas, kad Uzņēmējs ir izpildījis visus ar Līgumu nolīgtos Darbus saskaņā ar Līguma noteikumiem, Pasūtītājs ir saņēmis atzinumu no AS “Attīstības finanšu institūcijas Altum” (turpmāk – Altum) par visas izpilddokumentācijas gatavību objekta nodošanai ekspluatācijā pēc Altum veiktajām būvniecības kvalitātes un tehniskās dokumentācijas pārbaudēm, Puses ir parakstījušas galīgo Darbu pieņemšanas – nodošanas aktu (ietverot saskaņojumu ar būvvaldi) un Uzņēmējs ir izrakstījis galīgo rēķinu. Uzņēmējam ir tiesības saņemt pēdējo maksājumu, ja vienlaikus ar galīgo rēķinu Uzņēmējs iesniedz Pasūtītājam Līguma 8.punktam atbilstošu garantijas laika saistību izpildes garantijas dokumenta oriģinālu un tās līguma apmaksu pilnā apmērā apliecinošu dokumentu.
   9. Pēdējā attiecināmo izmaksu maksājuma apmērs nedrīkst būt mazāks par 10 % (desmit procentiem) no Līguma 4.1. punktā noteiktās Līguma summas attiecināmo izmaksu apmēra. Uzņēmējs pārstāj izrakstīt ikmēneša rēķinus un Pasūtītājs pārstāj veikt līguma punktam 4.6. atbilstošus maksājumus, ja visu saskaņā ar Līgumu izrakstīto ikmēneša rēķinu kopējā summa ir sasniegusi 90 % (deviņdesmit procentus) no Līguma 4.1. punktā noteiktās Līguma summas. Uzņēmējs nav tiesīgs šajā gadījumā piemērot Līguma 9.2. punktā minētos nokavējuma procentus vai celt jebkādas citas pretenzijas. Atlikušo Līguma summas daļu Uzņēmējs ir tiesīgs saņemt tikai pēc galīgā Darbu pieņemšanas – nodošanas akta parakstīšanas saskaņā ar galīgo rēķinu.
   10. Maksājumi tiek veikti ar pārskaitījumu uz Uzņēmēja rēķinā norādīto bankas kontu. Maksājums tiek uzskatīts par veiktu dienā, kad Pasūtītājs šo maksājumu ir veicis savā bankā.
   11. Puses vienojas, ka Līgums ir gala cenas līgums. Pasūtītājs maksā Uzņēmējam tikai par faktiski izpildīto un Pasūtītājam ar abpusēji parakstītu Būvniecības ikmēneša izpildes aktu nodoto Darbu apjomu no Līgumā noteiktajiem Darbiem.
   12. Puses vienojas, ka Pasūtītājam, saskaņā ar Civillikuma 1425. pantu, ir tiesības un Pasūtītājs ir ieinteresēts saņemt pilnīgu Līguma priekšmeta izpildījumu, nevis tikai kādu tā daļu. Līdz ar to arī kopējā Līguma summu, kas noteikta Līguma 4.1. punktā, Uzņēmējam pienākas par pilnībā atbilstoši Līguma noteikumiem pabeigtiem Darbiem.
   13. Pasūtītājam, par to rakstiski informējot Uzņēmēju, ir tiesības no Uzņēmējam maksājamām summām ieturēt izmaksas, kuras Uzņēmējam ir pienākums maksāt kā zaudējumus un/vai līgumsodus saskaņā ar Līguma noteikumiem, kā arī Pasūtītājam, ir tiesības no Uzņēmējam maksājamām atlīdzības summām ieturēt summas, kas atbilst Uzņēmēja veikto Darbu, piegādāto, pielietoto un/vai uzstādīto materiālu un/vai iekārtu summām, ja šādi Darbi un/vai piegādātie, pielietotie un/vai uzstādītie materiāli un/vai iekārtas satur defektus un/vai trūkumus, kurus Uzņēmējs nenovērš vai atsakās novērst Līgumā noteiktajā kārtībā.
   14. Uzņēmējs izraksta rēķinus atsevišķi par Līguma 4.1. punktā noteiktās Līguma summas attiecināmo izmaksu daļu un atsevišķi par neattiecināmo izmaksu daļu. Izrakstot rēķinus Uzņēmējs ievēro Pievienotās vērtības nodokļa likuma prasības.
   15. Par Līguma 4.1. punktā noteiktās Līguma summas attiecināmo izmaksu daļu Uzņēmējs izraksta atsevišķus rēķinus pakalpojuma saņēmējiem - dzīvokļu īpašnieku kopības daļai, atsevišķus rēķinus dzīvokļu īpašniekiem, kas ir saimnieciskās darbības veicēji, dzīvokļu īpašniekam, kas ir pašvaldība un atsevišķus rēķinus tiem dzīvokļu īpašniekiem, kas projekta finansēšanā piedalās ar savu līdzfinansējumu.
   16. Rēķinos jānorāda:
       1. Maksātāja nosaukums: Pasūtītājs;
       2. Pakalpojuma saņēmējs: Dzīvokļa īpašnieks vai dzīvokļu īpašnieku kopības daļa, atbilstoši pakalpojuma saņēmēju sarakstam (pakalpojuma saņēmēju sarakstu Uzņēmējam iesniedz Pasūtītājs);
       3. šī Līguma numurs;
       4. DME projekta numurs;
       5. rekvizīti atbilstoši Pievienotās vērtības nodokļa likuma prasībām;
       6. avansa rēķinā ir jānorāda, ka tas ir avansa rēķins, bet pārējos rēķinos - Izpildīto darbu nodošanas - pieņemšanas akta numurs un periods, par kuru tiek izrakstīts rēķins.
5. **Uzņēmēja tiesības un pienākumi**
   1. Uzņēmējs apliecina, ka pirms Līguma parakstīšanas ir saņēmis un izpētījis Projekta dokumentāciju un visus apstākļus, kas varētu ietekmēt Darbu izpildi, tajā skaitā, bet ne tikai, Darbu veikšanas klimatiskai joslai atbilstošus laika apstākļus, kā arī pilnībā iepazinies ar Objekta būvlaukuma apstākļiem un pievedceļu izvietojumu, ar Objektā jau esošajām būvēm un konstrukcijām, to pašreizējo stāvokli, kā arī ar esošo inženierkomunikāciju izvietojumu un atzīt tos par atbilstošiem Līguma saistību izpildei atbilstoši Līguma noteikumiem.
   2. Darbu veikšanas procesā Uzņēmējam ir tiesības izmantot tikai tādus materiālus, iekārtas un/vai tehnoloģijas, kuru pielietošana noteikta Projekta dokumentācijā , un kuru atbilstība ir apliecināta Latvijas Republikā spēkā esošajos ārējos normatīvajos aktos noteiktajā kārtībā. Uzņēmējam pēc Pasūtītāja un/vai būvuzrauga pieprasījuma ir pienākums nekavējoties uzrādīt visu būvlaukumā esošo materiālu un/vai iekārtu atbilstību apliecinošos dokumentus. Uzņēmējs nav tiesīgs Projekta dokumentācijā paredzētos materiālus, tehnoloģijas un/vai iekārtas aizstāt ar citiem materiāliem, tehnoloģijām un/vai iekārtām.
   3. Ja būvizmaksas aprēķinos – tāmēs paredzētie materiāli, tehnoloģijas un/vai iekārtas atšķiras no Projektā paredzētajiem, Uzņēmējam ir jāizmanto Projekta dokumentācijā paredzētie materiāli, tehnoloģijas un/vai iekārtas. Ja šo atšķirību dēļ Uzņēmējam rodas papildus izmaksas, Uzņēmējam ir pienākums tās segt no saviem līdzekļiem un Uzņēmējam nav tiesību pieprasīt un saņemt papildus samaksu no Pasūtītāja.
   4. Uzņēmējs patstāvīgi nodrošina un veic visu nepieciešamo būvniecības materiālu, piederumu, iekārtu un aprīkojuma piegādi, uzstādīšanu, komplektēšanu un organizē nepieciešamās pārbaudes un testus, kā arī nodrošina pareizu un kvalitatīvu iekārtu, materiālu, piederumu un/vai tehnoloģiju izmantošanu darba procesā, kas ir saistīti ar Uzņēmēja Darbiem.
   5. Ja Uzņēmējs neievēro Līguma 5.2., 5.3. un/vai 5.4. punkta noteikumus un/vai ja Pasūtītājam un/vai būvuzraugam ir radušās pamatotas šaubas par iebūvēto materiālu, iekārtu un/vai izpildīto Darbu atbilstību Līgumam un Uzņēmējs ir nosedzis ar citiem būvdarbiem, neuzrādot Pasūtītājam vai būvuzraugam, tad Pasūtītājs ir tiesīgs pieprasīt Uzņēmējam un Uzņēmējam ir pienākums veikt tādu Darbu, iebūvēto materiālu un/vai būvizstrādājumu atsegšanu. Gadījumā, ja pēc šādas atsegšanas atklājas Līguma noteikumu pārkāpumi no Uzņēmēja puses, tad Uzņēmējs sedz visas šādas atsegšanas un konstatēto defektu un/vai trūkumu novēršanas izmaksas un par saviem līdzekļiem novērš konstatētos Līguma pārkāpumus saskaņā ar Līguma noteikumiem. Gadījumā, ja pēc šādas atsegšanas neatklājas Līguma noteikumu pārkāpumi no Uzņēmēja puses, tad Pasūtītājs sedz visas šādas atsegšanas novēršanas izmaksas, un Darbu izpildes termiņi tiek attiecīgi pagarināti par to laika periodu, kāds bija nepieciešams, lai veiktu atsegšanu un nosegtu atsegtos būvdarbus.
   6. Uzņēmējam ir pienākums izstrādāt, saskaņot un apstiprināt visu nepieciešamo būvniecības izpilddokumentāciju atbilstoši Latvijas Republikā spēkā esošo ārējo normatīvo aktu prasībām, un nodot to Pasūtītājam. Izpilddokumentāciju, būvizstrādājumu atbilstību apliecinošos dokumentus un citus saistītos dokumentus (segto darbu pieņemšanas akti, nozīmīgo konstrukciju pieņemšanas akti, sertifikāti, tehniskās pases, ražotājs standarta tehniskās pases, ražotāju garantijas, izgatavoto būvkonstrukciju pārbaudes protokoli, pārskati u.c.) Uzņēmējs izsniedz Pasūtītājam vienlaikus ar Būvniecības ikmēneša izpildes aktu par jau izpildīto Darbu apjomu.
   7. Uzņēmējs apņemas Darbu izpildes gaitā izskatīt Pasūtītāja un/vai būvuzrauga rakstiskās pretenzijas par Darbu izpildes atbilstību Līguma noteikumiem un citiem no Līguma izrietošajiem jautājumiem un 3 (trīs) darba dienu laikā no katras pretenzijas saņemšanas dienas, novērst tajā minētos defektus un/vai trūkumus vai sniegt motivētu rakstisku atteikumu.
   8. Visus jautājumus ar būvuzraugu par Darbu izpildes atbilstību Līguma noteikumiem un izpildītajiem Darbiem Uzņēmējs risina patstāvīgi, bez Pasūtītāja iesaistes.
   9. Uzņēmējam ir pienākums ievērot darba drošības, darba aizsardzības, ugunsdrošības, apkārtējās vides aizsardzības noteikumus, kā arī citu spēkā esošo ārējo normatīvo aktu, kas reglamentē Darbu veikšanu, prasības, pretējā gadījumā uzņemoties pilnu atbildību par šo prasību neievērošanas gadījumā radītajām sekām.
   10. Uzņēmējs apņemas nodrošināt sertificēta un kvalificēta Darbu vadītāja, kurš minēts Līguma 2.1.2. punktā, \_\_\_\_\_\_\_\_ būvvaldē reģistrēta būvdarbu žurnāla un Līguma 1.2. un 5.6. punktā minēto dokumentu atrašanos Objektā visā Darbu veikšanas laikā.
   11. Uzņēmēja pienākums ir atbilstoši Latvijas Republikā spēkā esošo ārējo normatīvo aktu prasībām katru dienu, kad Objektā tiek veikti Darbi, aizpildīt būvdarbu žurnālu.
   12. Uzņēmējs Darbu veikšanas laikā nodrošina Pasūtītājam un/vai būvuzraugam brīvu piekļuvi Objekta būvlaukumam un Līguma 5.10. punktā minētajai dokumentācijai.
   13. Uzņēmējs Darbu izpildes laikā nodrošina Objektā esošo materiālu, iekārtu un citu tā darbinieku, apakšuzņēmēju un/vai personu, kas attiecināmas uz Uzņēmēju, Objektā nogādāto materiālo vērtību apsardzi uz sava rēķina, uzņemoties visu risku un atbildību (arī nejaušības risku) par lietas/lietu pazušanu, bojāšanu un/vai bojāeju.
   14. Uzņēmējs pats materiāli atbild par zaudējumiem vai citām sekām, ko tas ar savu darbību vai bezdarbību radījis trešajām personām, veicot Darbus Objektā, un apņemas šis sekas nekavējoties novērst vai atrisināt.
   15. Uzņēmējs apņemas Līguma samaksas summas ietvaros, bez papildus summu prasījumiem no Pasūtītāja, Darbu izpildes gaitā regulāri izvest no Objekta būvgružus. Pēc Darbu pabeigšanas (līdz galīgo darbu nodošanas - pieņemšanas akta parakstīšanai) Uzņēmējs apņemas izvest no Objekta teritorijas Darbu izpildes gaitā radušos būvgružus, kā arī aizvest no Objekta Uzņēmējam piederošo inventāru un darba rīkus un sakopt Objekta teritoriju.
   16. Uzņēmējam Līgumā noteikto Darbu izpildei ir tiesības piesaistīt apakšuzņēmējus, kuriem plānots nodot izpildei 10 procentus no kopējā līguma vai lielāku daļu, tikai gadījumā, ja tie ir minēti piegādātāju atlases procedūras ietvaros iesniegtajā Uzņēmēja piedāvājumā, vai iepriekš rakstveidā saskaņoti ar Pasūtītāju. Uzņēmējs Līguma izpildes gaitā un Līgumā noteiktā garantijas laikā pilnā mērā materiāli atbild par savu piesaistīto apakšuzņēmēju veiktajiem darbiem, kā arī par viņu pieļautām kļūdām, trūkumiem, nepilnībām Darbos. Uzņēmējs ir atbildīgs pret Pasūtītāju un trešajām personām par visiem zaudējumiem, kuri radušies Uzņēmēja piesaistīto apakšuzņēmēju saistību izpildes un/vai neizpildes ietvaros.
   17. Līguma darbības laikā Uzņēmējs tikai ar Pasūtītāja rakstveida piekrišanu drīkst nomainīt:
       1. personālu, kuru iesaistījis līguma izpildē un par kuru atlases procedūras piedāvājumā sniedzis informāciju Pasūtītājam, un kura kvalifikācijas atbilstība atlases procedūrā izvirzītajām prasībām ir vērtēta;
       2. apakšuzņēmēju, uz kura iespējām atlases procedūrā balstījies, lai apliecinātu savas kvalifikācijas atbilstību atlases procedūras dokumentos noteiktajām prasībām;
       3. apakšuzņēmēju, kura sniedzamo pakalpojumu vērtība ir 10% no līgumcenas vai lielāka, ja tas neatbilst iepriekš minētajā punktā noteiktajam, kā arī iesaistīt vēlāk līguma izpildē minētajam kritērijam atbilstošu apakšuzņēmēju.
   18. Parakstot Līgumu, Uzņēmējs apliecina, ka Pasūtītājs ir nodrošinājis Uzņēmēju ar Darbu izpildei nepieciešamo informāciju un dokumentāciju un ka Uzņēmējam pret šo dokumentāciju pretenziju nav.
6. **Pasūtītāja tiesības un pienākumi**
   1. Pasūtītājs nodrošina Darbu veikšanai nepieciešamās elektroapgādes un ūdensapgādes pieslēgumus un veic Darbu veikšanai patērētās elektrības un ūdens apmaksu par saviem līdzekļiem. Uzņēmēja pienākums ir pieslēgt Objekta elektrosistēmai elektroenerģijas skaitītāju, pēc kura rādījumiem notiek elektroenerģijas patēriņa aprēķins un norēķini.
   2. Pasūtītājs nodrošina Līguma 2.1.2. un 2.1.5. punktā minēto dokumentu un būvdarbu procesa fiksēšanai nepieciešamo dokumentu iesniegšanu \_\_\_\_\_\_\_\_\_\_\_\_ būvvaldē un \_\_\_\_\_\_\_\_\_\_\_\_ būvvaldē reģistrētā būvdarbu žurnāla atgriešanu Izpildītājam 15 (piecpadsmit) darba dienu laikā no Līguma 2.1.2., un 2.1.5. punktā minēto dokumentu saņemšanas no Uzņēmēja.
   3. Pasūtītājam ir tiesības 5 (piecas) darba dienas iepriekš brīdinot Uzņēmēju, pārtraukt Darbu veikšanu Objektā uz laiku, kādu Pasūtītājs uzskata par nepieciešamu, par ko zaudējumu segšana nav paredzēta. Šādā gadījumā attiecīgi tiek pagarināts Darbu izpildes termiņš par attiecīgo dienu skaitu. Ja Darbi Objektā tiek pārtraukti ilgāk kā par 10 (desmit) darba dienām vienā reizē vai 30 (trīsdesmit) darba dienām Līguma darbības laikā kopumā, Pasūtītājam ir pienākums samaksāt Uzņēmējam par faktiski paveiktajiem Darbiem un par apmaksātajiem materiāliem. Šajā Līguma punktā noteiktā samaksa Pasūtītājam jāveic saskaņā ar Līguma noteikumiem pēc Darbu pieņemšanas Līgumā noteiktajā kārtībā.
   4. Gadījumā, ja pēc Darbu pieņemšanas, Pasūtītājs parakstītajā Būvniecības ikmēneša izpildes aktā atklāj darbu, kurš Objektā nav izpildīts un/vai Būvniecības ikmēneša izpildes aktā iekļauts Darbs, kas satur defektus un/vai trūkumus un/vai ir neatbilstošs Projekta dokumentācijai, tad Pasūtītājam, rakstiski brīdinot Uzņēmēju, ir tiesības līdz saistību izpildei atbilstoši Līguma noteikumiem, no nākošā maksājuma, kas maksājams Uzņēmējam, ieturēt summu, kas atbilst Uzņēmēja neveikto un/vai nepabeigto un/vai ar defektiem un/vai trūkumiem izpildīto un/vai neatbilstoši Projekta dokumentācijai izpildīto Darbu vērtībai. Būvniecības ikmēneša izpildes akta un/vai citu dokumentu parakstīšana no Pasūtītāja puses, neatbrīvo Uzņēmēju no Darbu atbilstības Līguma noteikumiem garantēšanas un nodrošināšanas.
   5. Pasūtītājs nodrošina Darbu būvuzraudzību, ko veic **\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_\_\_\_\_\_, būvkomersanta reģistrācijas Nr. \_\_\_\_\_\_\_\_\_\_\_\_\_\_, darbinieks \_\_\_\_\_\_\_, tālr. \_\_\_\_\_\_\_\_, e-pasts:\_\_\_\_\_\_\_.
   6. Pasūtītājam ir tiesības ne biežāk, kā reizi nedēļā pieprasīt no Uzņēmēja rakstiskas ziņas par darbu izpildes gaitu un atbilstību termiņiem, kas norādīti Darbu izpildes grafikā. Uzņēmējs apņemas ne vēlāk kā 3 (trīs) darba dienu laikā no attiecīgā pieprasījuma saņemšanas brīža rakstveidā sniegt Pasūtītājam šajā Līguma punktā minētās ziņas.
   7. Pasūtītājam ir tiesības pieprasīt Uzņēmēja būvdarbu vadītāja nomaiņu, ja Uzņēmēja izpildītie Darbi neatbilst Līguma noteikumiem. Uzņēmējam ir pienākums 5 (piecu) darba dienu laikā nozīmēt citu būvdarbu vadītāju un iesniegt Pasūtītājam un \_\_\_\_\_\_\_\_ būvvaldei Līguma 2.1.2. punktā minētos dokumentus.
   8. Pasūtītājam ir pienākums sagatavot un nosūtīt ziņojumu (kuru parakstījis Pasūtītājs un Pasūtītāja būvuzraugs) Altum par visas izpilddokumentācijas gatavību objekta nodošanai ekspluatācijā, lai Altum varētu veikt būvniecības kvalitātes un tehniskās dokumentācijas pārbaudi, un sniegt atzinumu.
7. **Darbu pieņemšanas kārtība**
   1. Darbu izpildes termiņi un galīgais Darbu izpildes termiņš ir norādīts Darbu izpildes grafikā un atkāpes no tā ir pieļaujamas tikai Līgumā noteiktajos gadījumos.
   2. Uzņēmējam ir pienākums līdz katra mēneša 5 (piektajam) datumam iesniegt Pasūtītājam Būvniecības ikmēneša izpildes aktu par izpildītajiem Darbiem iepriekšējā kalendārajā mēnesī. Gadījumā, ja Uzņēmējs Būvniecības ikmēneša izpildes aktu neiesniedz šajā Līguma punktā noteiktajā termiņā, tad Pasūtītājam ir tiesības to neizskatīt līdz kārtējā mēnesī izpildīto darbu Būvniecības ikmēneša izpildes akta izskatīšanai, ar nosacījumu, ka šāds kārtējais Būvniecības ikmēneša izpildes akts ir iesniegts Pasūtītājam šajā Līguma punktā noteiktajā termiņā.
   3. Puses vienojas, ka Uzņēmējam Būvniecības ikmēneša izpildes akts pirms iesniegšanas Pasūtītājam ir jāsaskaņo ar būvuzraugu, saņemot tā paraksta oriģinālu uz dokumenta iesējuma oriģināla. Būvuzrauga rakstisks Būvniecības ikmēneša izpildes akta saskaņojums nav uzskatāms par Darbu pieņemšanu no Pasūtītāja puses.
   4. Uzņēmējs nav tiesīgs iesniegt Pasūtītājam Būvniecības ikmēneša izpildes aktu bez būvuzrauga paraksta un/vai gadījumā, ja mēnesi nav izstrādāta, parakstīta un novietota Objektā būvniecības izpilddokumentācija par iepriekšējo kalendāro mēnesi.
   5. Uzņēmējs apņemas iesniegt Pasūtītājam Būvniecības ikmēneša izpildes aktu par iepriekšējā kalendārajā mēnesī faktiski izpildītajiem Darbiem. Jebkuru Būvniecības ikmēneša izpildes aktu, kurš tiek noformēts un parakstīts atbilstoši šim Līgumam, Puses vienojas uzskatīt par tādu dokumentu, kas lai gan fiksē attiecīgās Darbu daļas faktisko izpildi, tomēr nav Pušu apliecinājums par pilnvērtīgu Līguma izpildi attiecībā uz šīm Darbu daļām, kā arī nesadala Līgumā noteikto Darbu kopumu atdalāmās daļās. Neskatoties uz to, ka Puses ir parakstījušas šos aktus, Pasūtītājam saglabājas tiesības celt iebildumus un prasījumus par jebkuru Darbu kvantitāti un kvalitāti līdz galīgā darbu pieņemšanas – nodošanas akta parakstīšanai.
   6. Pasūtītāja pienākums ir saskaņā ar Līguma noteikumiem iesniegto Būvniecības ikmēneša izpildes aktu izskatīt 5 (piecu) darba dienu laikā pēc tās saņemšanas ar nosacījumu, ka to iepriekš ir parakstījis būvuzraugs. Pasūtītājs ir tiesīgs minētajā termiņā iesniegt Uzņēmējam rakstisku atteikumu parakstīt iesniegto Būvniecības ikmēneša izpildes aktu.
   7. Gadījumā, ja Pasūtītājs Līguma 7.6. punktā noteiktajā termiņā iesniedz Uzņēmējam rakstisku atteikumu parakstīt Būvniecības ikmēneša izpildes aktu , tad Pasūtītājs 3 (trīs) darba dienu laikā sagatavo un Puses paraksta aktu, kurā norāda defektus un/vai trūkumus Darbos un to novēršanas termiņus, turpmāk tekstā – **„Defektu akts”** (Pielikums Nr. 6). Strīdi par defektiem un/vai trūkumiem tiek risināti Līguma 7.16.punkta noteiktajā kārtībā.
   8. Uzņēmējam ir pienākums novērst visus Defektu aktā konstatētos defektus un/vai trūkumus Uzņēmēja veiktajos darbos Defektu aktā, norādītajā termiņā, kas nepieciešams šāda apjoma un rakstura trūkumu, defektu un/vai trūkumu novēršanai. Uzņēmēja veikto Darbu pieņemšana pēc defektu un/vai trūkumu novēršanas notiek saskaņā ar Līguma 7. punkta noteikumiem iesniedzot Būvniecības ikmēneša izpildes aktu.
   9. Gadījumā, ja Pasūtītājs Līguma 7.6. punktā noteiktajā termiņā neparaksta Būvniecības ikmēneša izpildes aktu vai neiesniedz rakstisku atteikumu, tiek uzskatīts, ka Pasūtītājs ir akceptējis iesniegto Būvniecības ikmēneša izpildes aktu, un tas būs par pamatu, lai Uzņēmējs varētu iesniegt Pasūtītājam rēķinu par Būvniecības ikmēneša izpildes aktā norādīto darbu apmaksu, savukārt Pasūtītājam ir pienākums šādu rēķinu apmaksāt Līgumā noteiktā termiņā.
   10. Puses vienojas, ka Uzņēmējs ir tiesīgs iesniegt Pasūtītājam rēķinu par izpildītajiem Darbiem, pēc tam, kad ir parakstīts atbilstošs Būvniecības ikmēneša izpildes akts vai ir iestājies Līguma 7.9. punktā noteiktais gadījums par Pasūtītāja noklusējumu. Pasūtītājam nav pienākums apmaksāt rēķinu, kas iesniegts neievērojot šo Līguma punktu, kā arī nav pienākums celt ierunas pret to.
   11. Vismaz 10 (desmit) darba dienas pirms Darbu pilnīgas izpildes, Uzņēmējs rakstiski apliecina Pasūtītājam un būvuzraugam gatavību pēc 10 (desmit) darba dienām veikt galīgo Darbu izpildes pieņemšanu, norādot pieņemšanas dienu un laiku. Pasūtītājam ir pienākums ierasties uz galīgo Darbu izpildes pieņemšanu, ja Pasūtītājs ir uzaicināts saskaņā ar šī Līguma punkta noteikumiem.
   12. Ja galīgās Darbu izpildes pieņemšanas laikā netiek konstatēta Darbu neatbilstība Līgumam Puses paraksta galīgo Darbu pieņemšanas – nodošanas aktu (Pielikums Nr. 7). Pasūtītājs atsaka galīgo Darbu izpildes pieņemšanu, ja Darbi neatbilst Līgumam un/vai būvuzraugs atsakās parakstīt galīgo Darbu pieņemšanas – nodošanas aktu. Pēc defektu un/vai trūkumu novēršanas Uzņēmējs atkārtoti piesaka galīgo Darbu izpildes pieņemšanu Līguma 7.11. punktā noteiktajā kārtībā. Strīdi par defektiem un/vai trūkumiem tiek risināti Līguma 7.15. punktā noteiktajā kārtībā.
   13. Pēc Darbu pabeigšanas Uzņēmējs apņemas uz savu risku un par saviem līdzekļiem novērst jebkurus un visus bojājumus, neprecizitātes un citas nepilnības, kuras var parādīties Uzņēmēja veiktajos Darbos, vai kuras radušās Uzņēmēja vainas dēļ.
   14. Ja Darbu izpildes laikā Uzņēmējs laika termiņos, kas noteikti saskaņā ar Līgumu, atsakās novērst un/vai nenovērš Līgumā noteiktajā kārtībā konstatētos defektus un/vai trūkumus Darbos, tad Pasūtītājam ir tiesības visas atbilstošās defektu un/vai trūkumu novēršanas izmaksas, tādējādi radušos zaudējumus ieturēt no Uzņēmējam maksājamām summām un/vai Pasūtītājam ir tiesības izmantot Līguma 8.punktā noteikto Darbu izpildes garantiju izmaksu un zaudējumu segšanai (turklāt, Pasūtītājam ir tiesības prasīt garantijas apmaksu/apdrošināšanas atlīdzības izmaksu (iesniegt prasību kredītiestādei/apdrošināšanas sabiedrībai) arī saistībā ar gaidāmajām, priekšā stāvošām izmaksām un/vai zaudējumiem; ja faktisko izmaksu un/vai zaudējumu apmērs ir mazāks par Pasūtītāja saņemto garantijas summu vai apdrošināšanas atlīdzību, atlikušos naudas līdzekļus ir tiesīgs saņemt Uzņēmējs).
   15. Gadījumā, ja rodas strīds starp Pusēm par Darbu atbilstību šim līgumam, to apjomiem un/vai konstatētajiem defektiem, trūkumiem un/vai nepilnībām Pasūtītājs un Uzņēmējs vienojas par neatkarīgu ekspertu, kurš būs tiesīgs pieņemt abām Pusēm saistošu atzinumu minētos jautājumos. Šādas ekspertīzes izmaksas apmaksā tā Puse, kuras viedoklis par strīda jautājumu ir pretējs eksperta lēmumam par šo jautājumu.
   16. Puses vienojas, ka būvvaldes veiktā Objekta pārbaude un apliecinājums par darbu atbilstību Projekta dokumentācijai un vietējās pašvaldības apbūves noteikumiem nav uzskatāma par Uzņēmēja veikto Darbu pieņemšanu un/vai apstiprinājumu tam, ka Darbi ir veikti atbilstoši Līguma noteikumiem, un neizslēdz Pasūtītāja tiesības pieprasīt defektu un/vai trūkumu, kas tiks konstatēti vēlāk, novēršanu no Uzņēmēja puses.
8. **Garantijas un apdrošināšana**
   1. Veikto Darbu un piegādāto materiālu un izejvielu garantijas laiks ir \_\_\_36\_ (trīsdesmit seši) mēneši. Garantijas laiku sāk skaitīt no dienas, kad Puses Līgumā noteiktajā kārtībā ir parakstījušas galīgo Darbu pieņemšanas – nodošanas aktu. Uzņēmējs garantē, ka Darbi tiks izpildīti saskaņā ar Līguma un tā pielikumu noteikumiem Līgumā noteiktajā kārtībā un pilnībā saglabās savas tehniskās, funkcionālās un tehniskās īpašības un vizuālo izskatu garantijas laikā, un ka Uzņēmējs par saviem līdzekļiem nekavējoties veiks jebkuru Darbos radušos defektu un/vai trūkumu novēršanu, kurus Pasūtītājs ir rakstiski paziņojis Uzņēmējam gan Darbu izpildes laikā, gan garantijas laikā .
   2. Uzņēmējs apņemas ierasties Objektā un likvidēt defektus un/vai trūkumus Darbos, par kuriem Pasūtītājs ir paziņojis Uzņēmējam garantijas laikā, \_10\_\_ (\_\_desmit\_\_) darba dienu laikā pēc Pasūtītāja rakstiska uzaicinājuma saņemšanas.
   3. Strīdi par defektiem un/vai trūkumiem tiek risināti Līguma 7.15. punktā noteiktajā kārtībā. Šajā Līguma punktā minētais strīds neatbrīvo Uzņēmēju no pienākuma likvidēt defektus un/vai trūkumus Līgumā noteiktajā kārtībā.
   4. Ja par defekta izcelsmi izveidojies strīds starp Pusēm, ir pieaicināts eksperts Līguma punkta 7.16. noteiktajā kartībā, un eksperta atzinumā tiek konstatēts, ka defekts un/vai trūkums nav radies ar Uzņēmēja darbību vai bezdarbības dēļ, Pasūtītājs sedz Uzņēmējam radītos izdevumus par defektu un/vai trūkumu novēršanu faktisko pierādāmo izdevumu apmēra saskaņā ar Uzņēmēja iesniegto rēķinu.
   5. Ja defektus un/vai trūkumu novēršanai Uzņēmējam pamatotu tehnisku vai klimatisku apstākļu dēļ nepieciešams ilgāks laiks nekā norādīts Līguma 8.2. punktā, tad Uzņēmējs Līguma 8.2. punktā noteiktajā termiņā nekavējoties uzsāk defektu un/vai trūkumu novēršanu un to pilnīgas novēršanas termiņu, kas objektīvi nepieciešams šāda apjoma un rakstura trūkumu, defektu un/vai trūkumu novēršanai, rakstveidā saskaņo ar Pasūtītāju.
   6. Gadījumā, ja Uzņēmējs nepilda vai kavējas pildīt Līguma 8.2. un/vai 8.5. punktā noteiktās saistības, Pasūtītājs ir tiesīgs par tā brīža tirgus cenām, ņemot vērā piemaksu par steidzamību un citus apstākļus, novērst defektus pats vai piesaistīt trešās personas defektu novēršanai bez iepriekšēja rakstiska brīdinājuma. Visu atbilstošo defektu un/vai trūkumu novēršanas izmaksu segšanai Pasūtītājs izmanto Līguma ietvaros Uzņēmēja iesniegtās garantijas (turklāt, Pasūtītājam ir tiesības prasīt garantijas apmaksu/apdrošināšanas atlīdzības izmaksu (iesniegt prasību kredītiestādei/apdrošināšanas sabiedrībai) arī saistībā ar gaidāmajām, priekšā stāvošām izmaksām; ja faktisko izmaksu apmērs ir mazāks par Pasūtītāja saņemto garantijas summu vai apdrošināšanas atlīdzību, atlikušos naudas līdzekļus ir tiesīgs saņemt Uzņēmējs)..
   7. Uzņēmējs apdrošina savu profesionālo civiltiesisko atbildību saistībā ar Darbu veikšanu Objektā par kopējo apdrošinājuma summu ne mazāku par 10% (desmit procentiem) no Līguma 4.1. punktā noteiktās Līguma summas, atbilstoši Latvijas Republikā spēkā esošo ārējo normatīvo aktu prasībām. Uzņēmējs apņemas apdrošināšanas sabiedrību un apdrošināšanas polises noteikumus iepriekš rakstveidā saskaņot ar Pasūtītāju. Ja Līgums paredz avansa maksājumu, Uzņēmējs iesniedz par labu Pasūtītajam un Pasūtītāju kreditējošai bankai/Altum noformētu neatsaucamu beznosacījuma pirmā pieprasījuma garantiju par Līguma avansa atmaksu, kuru izdevusi apdrošināšanas akciju sabiedrība vai banka. Garantijas summa ir ne mazāka par avansa summu un garantijas termiņš ir ne mazāks kā Līgumā noteiktais Darbu izpildes termiņš. Uzņēmējs apņemas garantijas tekstu iepriekš rakstiski saskaņot ar Pasūtītāju.
   8. Uzņēmējs iesniedz par labu Pasūtītajam un Pasūtītāju kreditējošai bankai/Altum noformētu neatsaucamu pirmā pieprasījuma beznosacījuma garantiju par savu no šī Līguma izrietošo saistību izpildi (Darbu izpildes garantiju) visā Līguma darbības laikā līdz garantijas laikam, kuru izdevusi apdrošināšanas akciju sabiedrība vai banka. Garantijas summa ir ne mazāka par 10 % (desmit procentiem) no Līguma 4.1. punktā noteiktās Līguma summas. Uzņēmējs apņemas garantijas tekstu iepriekš rakstiski saskaņot ar Pasūtītāju, par to nesaņemot darba izpildes termiņa pagarinājumu.
   9. Uzņēmējs iesniedz par labu Pasūtītājam un Pasūtītāju kreditējošai bankai/Altum noformētu neatsaucamu pirmā pieprasījuma beznosacījuma garantiju par Uzņēmēja Līgumā noteikto garantijas laika saistību izpildi (Garantijas laika garantija), kuru izdevusi apdrošināšanas akciju sabiedrība vai banka. Garantijā iekļauj nosacījumu, ka garantijas sniedzējs apņemas izmaksāt apdrošināšanas atlīdzību pēc pirmā Pasūtītāja pieprasījuma, ja Uzņēmējs jebkādu iemeslu dēļ neveic defektu un/vai trūkumu novēršanu. Garantijas summa ir ne mazāka par 5% (pieci procentiem) no Līguma 4.1. punktā noteiktās Līguma summas un ar garantijas termiņu ne īsāku par Līguma 8.1.punktā minēto garantijas laiku. Uzņēmējs apņemas garantijas tekstu iepriekš rakstiski saskaņot ar Pasūtītāju.
   10. Līguma 8. punktā minētajām apdrošināšanas polisēm un garantijām (izņemot Līguma 8.10.punktā minēto garantiju) ir jābūt spēkā visā Līguma darbības laikā.
9. **Strīdu risināšana un Pušu atbildība**
   1. Puses vienojas, ka jebkurš strīds, nesaskaņa vai prasība, kas izriet no Līguma, kas skar to vai tā pārkāpšanu, izbeigšanu vai spēkā neesamību tiks izšķirts pēc piekritības Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
   2. Gadījumā, ja Pasūtītājs nepamatoti pieļāvis jebkuru Līgumā noteikto maksājuma termiņa nokavējumu, Uzņēmējs ir tiesīgs saņemt no Pasūtītāja nokavējuma procentus 0,5 % (piecas desmitdaļas procenta) apmērā no nokavētā maksājuma summas par katru maksājuma kavējuma dienu, sākot ar pirmo maksājuma kavējuma dienu, līdz dienai (ieskaitot), kad Pasūtītājs veicis pilnīgu nokavēto maksājumu samaksu.
   3. Ja Uzņēmējs nokavē jebkuru Līgumā vai saskaņā ar Līgumu noteikto saistību izpildes termiņu, Uzņēmējs maksā Pasūtītājam līgumsodu 0,5 % (piecas desmitdaļas procenta) apmērā no Līguma summas, kas norādīta Līguma 4.1. punktā, par katru kavējuma dienu, sākot ar pirmo kavējuma dienu, līdz dienai (ieskaitot), kad Uzņēmējs ir izpildījis Līgumā vai saskaņā ar Līgumu noteikto saistību.
   4. Ja Pasūtītājs, būvuzraugs vai \_\_\_\_\_\_\_\_\_\_\_ būvinspektors, konstatē, ka Uzņēmējs nav izpildījis tam Līguma 5.10. un/vai 5.11. punktā noteikto pienākumu, Uzņēmējs maksā Pasūtītājam līgumsodu 1 % (viena procenta) apmērā no Līguma summas, kas norādīta Līguma 4.1. punktā, par katru reizi, kad konstatēts Līguma 5.10. un/vai 5.11. punkta pārkāpums.
   5. Līgumsoda samaksa neatbrīvo Uzņēmēju no savu līgumsaistību izpildes pienākuma un neatsvabina Uzņēmēju no zaudējumu atlīdzības Pasūtītājam, pat ja arī tie nepārsniedz līgumsodu apmēru.
10. **Līguma izpildes apturēšana vai izbeigšana**
    1. Pasūtītājam ir tiesības vienpusējā kārtā atkāpties no Līguma pirms termiņa, par to 5 (piecas) darba dienas iepriekš rakstiski paziņojot Uzņēmējam, ja:
       1. Uzņēmējs uzsāk likvidāciju;
       2. Uzņēmējs tiek izslēgts no Būvkomersantu reģistra;
       3. ar spēkā stājušos tiesas nolēmumu tiek pasludināts Uzņēmēja maksātnespējas process;
       4. Uzņēmējs nav izpildījis Līguma 2.1. punktā noteikto pienākumu tajā noteiktajā termiņā;
       5. tādu iemeslu dēļ, kas nav saistīti ar Pasūtītāja saistību neizpildi, Uzņēmējs nepilda vai kavē kādu no Līgumā noteiktajiem Uzņēmēja saistību izpildes termiņiem vairāk kā 10 (desmit) darba dienas;
       6. Uzņēmējs atkārtoti pieļāvis Līguma 5.10. un/vai 5.11. punkta pārkāpumu;
       7. 15(piecpadsmit) darba dienu laikā pēc Līguma parakstīšanas Uzņēmējs nav pieņēmis objektu valdījumā saskaņā ar nodošanas – pieņemšanas aktu (Pielikums Nr.4).
    2. Pasūtītājam ir tiesības bez paskaidrojumu sniegšanas un iemeslu norādīšanas Uzņēmējam vienpusējā kārtā atkāpties no Līguma 30 (trīsdesmit) darba dienas iepriekš par to rakstiski brīdinot Uzņēmēju.
    3. Uzņēmējam ir tiesības vienpusējā kārtībā atkāpties no Līguma pirms termiņa, par to 10 (desmit) darba dienas iepriekš rakstiski paziņojot Pasūtītājam, ja:
       1. Pasūtītājs uzsāk likvidāciju;
       2. ar spēkā stājušos tiesas nolēmumu tiek pasludināts Pasūtītāja maksātnespējas process;
       3. Pasūtītājs pretēji Līguma noteikumiem kavē Līgumā paredzētos maksājumu veikšanas termiņus ilgāk kā 10 (desmit) darba dienas.
    4. Līguma 10.2. un 10.3. punktā minētajos gadījumos Pasūtītāja pienākums ir apmaksāt Uzņēmēja faktiski atbilstoši Līgumam padarītos Darbus uz Līguma izbeigšanas brīdi.
    5. Ja Līguma izbeigšanas brīdī Uzņēmēja faktiski atbilstoši Līguma noteikumiem izpildīto un apmaksāto Darbu apjoms ir mazāks nekā samaksātā un nedzēstā avansa summa un/vai tās daļa, Uzņēmējs atgriež starpību Pasūtītājam 5 (piecu) darba dienu laikā no Līguma izbeigšanas. Šī pienākuma neizpildes vai nepienācīgas izpildes gadījumā Pasūtītājs ir tiesīgs prasīt avansa atmaksas garantijas apmaksu.
    6. Pasūtītājs ir tiesīgs apturēt Līguma darbību uz nenoteiktu laiku atbilstoši Līguma 6.3. punkta noteikumiem.
    7. Puses vienojas, ka jebkurā Līguma izbeigšanas gadījumā, Uzņēmēja pienākums ir 5 (piecu) darba dienu laikā no Līguma izbeigšanas pilnībā atbrīvot būvlaukumu no Uzņēmēja inventāra, darba rīkiem, personāla u.c. un nodot Objektu ar nodošanas-pieņemšanas aktu (Pielikums Nr. 4) Pasūtītājam. Uzņēmējam, no dienas, kad Līgums ir izbeigts, nav tiesību veikt nekādu Darbu izpildi un/vai defektu un/vai trūkumu novēršanu, pretējā gadījumā Uzņēmējs ir pilnā apmērā atbildīgs par visiem zaudējumiem.
    8. Puses vienojas, ka jebkurā Līguma izbeigšanas gadījumā Pasūtītājam ir tiesības apmaksāt Objektā piegādāto, bet vēl neiebūvēto materiālu un iekārtu vērtību, tādējādi tās iegūstot savā īpašumā.
11. **Nepārvaramas varas apstākļi**
    1. Puses apstiprina, ka visi tie apstākļi, kas ir ārpus Pušu kontroles, t.i., karš, sacelšanās, ugunsgrēks, eksplozijas vai valsts un pašvaldību varas iestāžu iejaukšanās, un citi apstākļi, kas saskaņā ar Latvijas Republikas Civillikumu atbilst nepārvaramas varas apstākļiem, atbrīvos Puses no Līgumā noteikto saistību pildīšanas, ja izpilde ir iespējama tikai ar pārmērīgi lielām izmaksām, un arī no jebkādām saistībām maksāt kompensāciju vai zaudējumu atlīdzību.
    2. Pusēm nekavējoties rakstveidā jānosūta paziņojums (kopā ar jebkuru paziņojumu vai informāciju, ko Puse ir saņēmusi par nepārvaramas varas apstākļiem) otrai Pusei, informējot par nepārvaramās varas apstākļu iestāšanos un tās sekām, kā arī jāpieliek visas pūles, lai mazinātu nepārvaramās varas kaitīgās sekas.
    3. Pusei, kurai kļuvis zināms par nepārvaramās varas apstākļiem, kas var ietekmēt Līgumā šai Pusei paredzēto pienākumu izpildi, nekavējoties rakstveidā jāinformē otra Puse par šo apstākļu iestāšanos un izbeigšanos. Gadījumā, ja nepārvaramas varas apstākļi turpinās ilgāk par 30 (trīsdesmit) dienām, tad Puses saskaņo tālāko rīcību Līguma izpildē.
12. **Nobeiguma noteikumi**
    1. Visas Līguma izmaiņas stājas spēkā no brīža, kad tās parakstījušas abas Puses, vai arī Pušu rakstiski noteiktajos termiņos. Grozījumi Līgumā veicami tikai saskaņā ar AR PIL 61. panta nosacījumiem
    2. Puses apņemas neizpaust trešajām personām informāciju, kas saistīta ar Līgumu un varētu skart Pasūtītāja vai Uzņēmēja intereses. Puses apņemas nodrošināt minētās informācijas neizpaušanu no trešo personu puses, kas piedalās Līguma izpildīšanā. Puses ir savstarpēji materiāli atbildīgas par šajā līgumā paredzēto konfidencialitātes noteikumu pārkāpšanu. Šim noteikumam nav laika ierobežojuma un tas nav atkarīgs no Līguma darbības termiņa.
    3. Visa sarakste starp Pusēm izdarāma uz Līgumā norādītajām adresēm, nosūtot vēstules ierakstītā sūtījumā, vai nododot dokumentus pret parakstu personīgi Puses Līgumā norādītajā adresē vai Līguma 13. punktā minētajām Pušu kontaktpersonām. Tiek pieņemts, ka sūtījums ir saņemts 4 (ceturtajā) dienā pēc nosūtīšanas, ja vien tas nav saņemts agrāk.
    4. Pusei ir pienākums 3 (trīs) darba dienu laikā rakstveidā informēt otru Pusi par Līgumā norādītās adreses vai Puses kontaktpersonas maiņu.
    5. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu, abpusēji izdevīgu un vienlaicīgi paziņo, ka Līgums slēgts labprātīgi, bez viltus un spaidiem, pilnībā un vispusīgi ievērojot Pušu gribu un intereses.
    6. Puses apliecina, ka Līguma teksts ir Pusēm pilnībā saprotams, Līgumā lietotajiem jēdzieniem un formulējumiem Puses piekrīt un apliecina, ka Līgums sastādīts precīzi, vadoties no Pušu iesniegtajiem dokumentiem un dotās informācijas, ko Puses uzskata par pietiekamu un vispusīgi izklāstītu Līgumā un par kuras patiesumu Puses atbild patstāvīgi.
    7. Līgums stājas spēkā ar dienu, kad Puses ir to parakstījušas. Līgums ir spēkā līdz pilnīgai tajā noteikto saistību izpildei vai brīdim, kad tas tiek izbeigts Līgumā noteiktajā kārtībā.
    8. Līgums ir sastādīts latviešu valodā, divos identiskos eksemplāros, kuriem abiem ir vienāds juridisks spēks, – viens eksemplārs tiek nodots Pasūtītājam, bet otrs – Uzņēmējam.
13. **Pušu atbildīgās personas**
    1. Pilnvarotais Pasūtītāja pārstāvis ir \_\_\_\_\_\_\_, tālr. \_\_\_\_\_\_\_\_, e-pasts:\_\_\_\_\_\_\_, kurš ir tiesīgs darboties Pasūtītāja vārdā saistībā ar Darbu izpildi un var nodrošināt operatīvu lēmumu pieņemšanu.
    2. Pilnvarotais Uzņēmēja pārstāvis ir \_\_\_\_\_\_\_, tālr. \_\_\_\_\_\_\_\_, e-pasts:\_\_\_\_\_\_\_, kurš ir tiesīgs darboties Uzņēmēja vārdā saistībā ar Darbu izpildi un var nodrošināt operatīvu lēmumu pieņemšanu.

**Pielikumi:**

1. Daudzdzīvokļu mājas, kas atrodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (daudzdzīvokļu mājas kadastra apzīmējums \_\_\_\_\_\_\_\_\_\_\_\_\_\_) vienkāršotas renovācijas apliecinājuma karte ar pielikumiem, kas saskaņota \_\_\_\_\_\_\_\_\_\_\_ būvvaldē 20\_\_\_. gada \_\_\_. \_\_\_\_\_\_\_\_\_\_\_\_\_, uz \_\_\_ lapām;
2. Būvdarbu kalendārais grafiks ēkas energoefektivitātes un ar to saistīto pasākumu veikšanai uz 1 lapas;
3. Veicamo darbu un pielietojamo materiālu izmaksu tāme uz \_\_\_ lapām;
4. Objekta būvlaukuma pieņemšanas nodošanas akta veidlapa uz 1 lapas;
5. Darbu pieņemšanas – nodošanas akta veidlapa un Būvniecības ikmēneša izpildes akta par padarītajiem darbiem veidlapa kopā uz 3 lapām;
6. Defektu akta veidlapa uz 1 lapas;
7. Galīgā Darbu pieņemšanas – nodošanas akta veidlapa uz 1 lapas.

|  |  |
| --- | --- |
| **Pasūtītājs** | **Uzņēmējs** |
| **\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_** |

6. pielikums

Atklāta konkursa **„Energoefektivitātes paaugstināšana daudzdzīvokļu**

**dzīvojamā mājā Skolas iela-5., Ugāles pagastā”**

**UN 1/7/2017/EES5 N**olikumam

**PARAUGS**

**Līguma izpildes garantija**

Kam: PSIA „Ugāles nami” ”

Adrese: Rūpnīcas 2-31., Ugāles pagasts, Ventspils novads

Līguma Nr.

Mēs – \_\_\_\_\_\_\_\_\_\_\_\_\_\_\_ (vienotais reģistrācijas numurs: \_\_\_\_\_\_\_\_\_\_\_\_\_\_\_; juridiskā adrese:

\_\_\_\_\_\_\_\_\_\_\_\_\_\_\_) (turpmāk – Banka) – esam informēti par to, ka \_\_\_\_\_\_\_. gada \_\_\_. \_\_\_\_\_\_\_\_\_\_\_\_\_\_\_ starp mūsu klientu – \_\_\_\_\_\_\_\_\_\_\_\_\_\_\_ (vienotais reģistrācijas numurs: \_\_\_\_\_\_\_\_\_\_\_\_\_\_\_; juridiskā adrese: \_\_\_\_\_\_\_\_\_\_\_\_\_\_\_) (turpmāk – Izpildītājs) – un Jums –\_\_\_\_\_\_\_\_\_\_\_\_\_\_\_ (vienotais reģistrācijas numurs (nodokļu maksātāja reģistrācijas

numurs): \_\_\_\_\_\_\_\_\_\_\_\_\_\_\_; juridiskā adrese (adrese): \_\_\_\_\_\_\_\_\_\_\_\_\_\_\_) (turpmāk – Pasūtītājs) – ir noslēgts Līgums Nr. \_\_\_\_\_ par \_\_\_\_\_\_\_\_\_\_\_\_\_\_\_ (turpmāk – Līgums).

Saskaņā ar Līguma noteikumiem Izpildītājam jāiesniedz Pasūtītājam no Līguma izrietošo Piegādātāja saistību izpildes garantija.

Ņemot vērā iepriekš minēto, ar šo Banka neatsaucami uzņemas pienākumu samaksāt Pasūtītājam jebkuru tā pieprasīto naudas summu, nepārsniedzot [valūta] \_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_), gadījumā, ja, ievērojot šajā garantijā noteiktās prasības, Bankai ir iesniegts atbilstošs Pasūtītāja parakstīts dokuments, (turpmāk – Pieprasījums), ar kuru Pasūtītājs pieprasa Bankai veikt maksājumu uz šīs garantijas pamata un kurā ietverts Pasūtītāja apgalvojums, ka Izpildītājs nav izpildījis savas saistības saskaņā ar Līgumu, norādot, kādas saistības nav izpildītas.

Pieprasījums iesniedzams papīra dokumenta formā vai elektroniski. Elektroniski iesniegšana veicama autentificēta ziņojuma veidā, izmantojot SWIFT. Identifikācijas nolūkā Pieprasījuma parakstītāju paraksti uz Pieprasījuma apliecināmi notariāli vai arī Pieprasījums iesniedzams ar Izpildītāja apkalpojošās kredītiestādes starpniecību, kura apliecina Pieprasījuma parakstītāju identitāti un tiesības parakstīt Pieprasījumu Pasūtītāja vārdā[[1]](#footnote-1).

Šī garantija ir spēkā visu iepirkuma līguma darbības laiku

Bankai jāsaņem Pieprasījums ne vēlāk kā Beigu datumā Bankā (adrese: \_\_\_\_\_\_\_\_\_\_\_\_\_\_\_)[[2]](#footnote-2) vai – gadījumā, ja Pieprasījuma iesniegšana tiek veikta elektroniski, – \_\_\_\_\_\_\_\_\_\_\_\_\_\_\_ (Bankas SWIFT adrese).

Šī garantija ir pakļauta Vienotajiem pieprasījuma garantiju noteikumiem (the Uniform Rules for Demand Guarantees) (2010. gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti. Jebkurš strīds, kas rodas starp Banku un Pasūtītāju saistībā ar šo garantiju, izšķirams Latvijas Republikas tiesā.

Paraksts un zīmogs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums\_\_\_\_\_\_\_\_\_\_\_\_\_\_\_\_\_\_\_\_

pielikums Nr.7

Atklāta konkursa **„Energoefektivitātes paaugstināšana daudzdzīvokļu**

**dzīvojamā mājā Skolas iela-5., Ugāles pagastā”**

**UN 1/7/2017/EES5 N**olikumam

**Objekta fasādes vienkāršotās renovācijas apliecinājuma karte ar pielikumiem**

Ieinteresētajiem Pretendentiem Objekta tehniskā dokumentācija, t.sk. tehniskās apsekošanas atzinumi, fasādes vienkāršotās renovācijas apliecinājuma kartes ar pielikumiem (krāsu pase, galvenie konstruktīvie mezgli, būvdarbu organizācijas shēma u.c.), pēc pieprasījuma uz e-pastu: **ugalenami@inbox.lv** tiek nosūtīta uz ieinteresētā Pretendenta e-pastu elektroniski.

1. Kārtību, kādā iesniedzams Pieprasījums un sniedzami ar to saistītie apliecinājumu (par parakstītāja paraksta īstumu un par parakstītāja tiesībām parakstīt Pieprasījumu), nosaka kredītiestāde – garantijas devēja – atbilstoši tās pieņemtajai praksei. Līdz ar to attiecīgā kārtība var atšķirties no šajā garantijas paraugā norādītās kārtības. [↑](#footnote-ref-1)
2. Tās Bankas struktūrvienības nosaukums un adrese, kurai iesniedzams (adresējams) Pieprasījums. [↑](#footnote-ref-2)